Tanjug 21. septembra 2021. 07:40\nNJUJORK – Šefovi diplomatija Velike Britanije, Kine, Francuske, Nemačke i Rusije neće se ove nedelje sastati sa Iranom na skupu Ujedinjenih nacija kako bi razgovarali o povratku pregovorima o nuklearnom sporazumu, izjavio je visoki predstavnik Evropske unije za spoljnu politiku Žozep Borelj.\nDiplomate su planirale ministarski sastanak strana iz nuklearnog sporazuma iz 2015. godine na marginama zasedanja Generalne skupštine UN, piše Rojters.\n„Neke godine se desi, neke ne. To svakako nije na dnevnom redu“, rekao je Borelj.\n„Vazna stvar nije ministarski sastanak već volja svih strana da nastave pregovore u Beču“, rekao je on dodajući da će se danas sastati sa iranskim ministrom spoljnih poslova Hoseinom Amirabdolahijanom.\nSvetske sile održale su šest rundi indirektnih razgovora između SAD i Irana u Beču kako bi pokušale da utvrde kako se obe zemlje mogu vratiti u nuklearni pakt, koji je bivši američki predsednik Donald Tramp napustio 2018. godine.\nTramp je nametnuo oštre sankcije Iranu, koji je tada počeo da krši ograničenja iz nuklearnog sporazuma.\nTeheran je rekao da njegov nuklearni program nema vojne, već samo mirne energetske svrhe.\nPregovori u Beču prekinuti su u junu nakon što je Ebrahim Raisi izabran za predsednika Irana.\nBorelj je rekao da će danas izvršiti pritisak na ministra Amirabdolahijana da nastavi pregovore što je pre moguće.\n„Nakon izbora, novo predsedništvo je zatražilo odlaganje kako bi se u potpunosti razmotrili pregovori i bolje razumelo sve o ovom vrlo osetljivom pitanju“, rekao je Borelj.\n„Leto je već prošlo i očekujemo da se razgovori uskoro mogu nastaviti u Beču“, dodao je.\nFrancuski ministar spoljnih poslova Žan Iv Le Drijan rekao je u ponedeljak da se pregovori moraju ponovo pokrenuti, signalizirajući da će doći do ministarskog sastanka stranaka iz nuklearnog sporazuma.\n„Moramo iskoristiti ovu nedelju da ponovo pokrenemo ove razgovore. Iran mora prihvatiti da se vrati što je brže moguće tako što će svoje predstavnike imenovati za pregovore“, rekao jeLe Drijan.\nIranska misija pri Ujedinjenim nacijama nije odmah odgovorila na zahtev za komentar.


Prirodno-matematički fakultet > Vesti > Najave > Treća \_"Noć biologije\_"\nVeć treći put, na PMF-u, Departmanu za biologiju i ekologiju, priprema se mistična i prelepa noć u kojoj ćemo publiku pokušati da osvojimo uzbudljivim spojem zabave i nauke, a kroz čari biologije približimo prirodu i unesemo proleće u život. Sa ljubiteljima prirode družiće se studenti, saradnici, asistenti i profesori biologije i ekologije kroz više od 60 interaktivnih radionica.\nPosetioci će moći da učestvuju u „iskopavanju“ dinosaurusa, da izoluju DNK, prouče svoje otiske, „druže“ se sa Lineom i Pančićem. Takođe, imaće priliku da se zabave u različitim kvizovima, da provere svoje znanje iz biologije, da se druže sa živim slepim miševima, insektima čudnih oblika i veličina, paukovima i drugim životinjama.\nNaravno, da bi cela noć bila još interesantnija, ove godine imamo i neke novine: maskenbal, u kome će učestvovati deca nižih razreda pojedinih novosadskih osnovnih škola i kreativnu radionicu za naše male univerzitetske komšije predškolce iz vrtića „Mrvica“ koji će nam kroz svoje crteže i slike pokazati koliko i oni vole prirodu.\nZa naše starije posetioce ove godine smo pripremili različita zanimljiva predavanja i filmove. Od forenzičara iz MUP-a iz Nacionalnog kriminalističkog centra, Odseka u Novom Sadu moći će da saznaju kako se na mestu zločina ništa ne može sakriti, od molekularnih biologa da čuju šta su to genetički modifikovani organizmi (GMO), kakve su koristi i potencijalne opasnosti za prirodu i čoveka od njihove upotrebe. Takođe, moći će da čuju kome sve to mečka Marija šalje SMS poruke, kao i da pogledaju filmove „Đura medved“ autora Jovana Memedovića i „Reka života“ autora mr Olivera Fojkara.\nTradicionalno Noć biologije promoviše prirodne lepote Vojvodine sa kojima će posetioci moći da se upoznaju na štandovima staraoca različitih prirodnih dobara iz naše okoline.\nU našoj modernoj multimedijalnoj računarskoj učionici nastavnici biologije i učenici će imati priliku da se upoznaju sa novim i interesantnim načinom učenja i predavanja gradiva iz biologije i ekologije.\nNa info pultu Noći biologije posetioci će moći da se informišu o radionicama koje ih interesuju, a maturanti srednjih škola koji žele da studiraju biologiju moći će da dobiju informacije o prijemnom ispitu, studijama kao i provere svoje znanje na testu simulacije prijemnog ispita. Osim toga, maturanti će, na posebno za njih napravljenom filmu, moći da vide gde sve mogu da se zaposle i šta rade stručnjaci biologije sa koji su završili studije na našem fakultetu...\nDobro nam došli, čekamo vas sa nestrpljenjem!


Dan kad su hteli da zatru sve što je srpsko na Kosovu! - Vesti - Aktuelno - ALO!\nDECENIJA OD POGROMA\nDan kad su hteli da zatru sve što je srpsko na Kosovu!\nAutor: R. Ćoralić | 17.03.2014 - 00:20:00h | Komentara: 0\nNa hiljade kosovskih Albanaca, predvođenih naoružanim ekstremistima, na današnji dan, pre tačno deset godina, započelo je martovski pogrom svega što je srpsko na Kosovu i Metohiji. U talasu nasilja 17. i 18. marta 2004. ubijeno je 19 ljudi, osam Srba i 11 Albanaca, a teško su povređene i pretučene 954 osobe, među kojima je bilo i pripadnika međunarodne i kosovske policije.\nSrbi zavijeni u crno: Organizatori pogroma nikad nisu procesuirani\nPovod za pogrom bila je kampanja albanskih medija u kojoj su lokalni Srbi optuženi da su psima preko reke Ibar naterali šest albanskih dečaka, iz sela Čabar kod Zubin potoka, da uđu u reku i tako dvojicu oterali u smrt. Iako je istraga UNMIK policije utvrdila da su albanske optužbe lažne, u južnom delu Kosovske Mitrovice počele su masovne demonstracije Albanaca.\nPovodom desete godišnjice martovskog pogroma Kancelarija za KiM Vlade Srbije organizuje niz aktivnosti. U svim osnovnim i srednjim školama za danas je planiran školski čas posvećen martovskom pogromu, a u 13 sati, na Velikoj sceni Narodnog pozorišta u Beogradu, biće održana Svečana akademija „Pogrom – deset godina kasnije“, na kojoj će govoriti i patrijarh Irinej, kao i predsednik Narodne skupštine Nebojša Stefanović. U Crkvi Svetog Nikole u Prištini biće služena liturgija i pomen stradalim u pogromu.\nUsledio je talas nasilja koji se pamti kao „Kristalna noć na Kosovu”, a za samo dva dana etnički je očišćeno šest gradova i deset sela širom Kosova i Metohije, zapaljeno je i oštećeno 935 srpskih, romskih i aškalijskih kuća, a oko 4.000 ljudi je moralo da napusti svoje domove. Na meti Albanaca našle su se i škole, domovi zdravlja, pošte, groblja...\nMilovan Drecun, predsednik Odbora Skupštine Srbije za KiM, ocenio je da je martovski pogrom Srba na Kosovu 2004. bio pokušaj dovršetka etničkog čišćenja za koje su već u najavi znali zvaničnici međunarodne zajednice u toj pokrajini.\n- Iako su organizatori poznati, oni nisu procesuirani, a Srbi koji su proterani nisu se vratili, osim pojedinaca - rekao je Drecun, dodajući da „odgovorni nisu kažnjeni zbog političke nesvrsishodnosti i kako se ne bi naštetilo predstavi o Albancima kao žrtvama”.\nPodsetimo, nasilje na Kosovu tada su osudili SB UN i tadašnji generalni sekretar Kofi Anan, kao i sve značajnije međunarodne institucije i organizacije, vlade mnogih država, uključujući SAD i Rusiju.\nZbog sumnje da su u učestvovali u antisrpskom nasilju u istražnom pritvoru bilo je više od 250 osoba, a međunarodni tužilac je podigao prvu optužnicu protiv šestorice Albanaca iz Gnjilana, koji su kasnije osuđeni na ukupnu kaznu od 38 godina zatvora. Proglašeni su krivim za ubistvo i saučesništvo u ubistvu Slobodana Perića i ranjavanje njegove majke Anke Perić, koja je preminula od povreda zadobijenih tokom martovskih nemira.\nPrema podacima KPS-a, za martovsko nasilje na Kosovu u prekršajnim i krivičnim postupcima kažnjeno je 266 osoba, dok istraga o umešanosti kosovskih institucija nikada nije sprovedena. Tokom martovskog nasilja do temelja je spaljeno ili oskrnavljeno i 35 srpskih crkava i manastira, među kojima 18 spomenika kulture. Do temelja je srušen manastir Devič kod Srbice, a u Prizrenu su izgorele i Crkve Bogorodice Ljeviške iz 14. i Svetog Đorđa iz 16. veka.\nUNMIK i SPC su postigli dogovor o obnovi porušenih i spaljenih crkava i manastira, a prva faza obnove počela je krajem 2005. Nadležni u kosovskom ministarstvu kulture tvrde da su radovi na obnovi 35 verskih objekata oštećenih tokom martovskih nereda u visokom procentu završeni. Međutim, nadležni u SPC ističu da nijedna crkva koja se obnavlja posredstvom Saveta Evrope i privremenih kosovskih institucija nije vraćena u prvobitno stanje, niti je stavljena u funkciju.


12.10.2018. 11:46h 12.10.2018. 12:01h\nSada, nadležni organ (lokalna samouprava ili država) ruše bespravni objekat posle drugog stepena, odnosno odbijanja zahteva za legalizaciju, a stranka u postupku može da vodi postupak pred Upravnim sudom dok država od sada preuzima rizik naknade štete u slučaju da Upravni sud reši suprotno. Država će ovim izmenama imati mogućnost da one najgore slučajeve bespravne gradnje (na javnim površinama, u zoni zabrane gradnje poput zone Aerodroma "Nikola Tesla"...) sruši odmah po konačnosti rešenja.\nPrema evidenciji Sekretarijata za javni prihod grada Beograda, samo oko 5 odsto ozakonjenih objekata u glavnom gradu plaća porez na imovinu. Precizira se i da nijedan objekat koji je izgrađen posle stupanja na snagu Zakona o ozakonjenju (27. novembar 2015) nije i ne može biti predmet legalizacije i zato svi objekti izgrađeni bez dozvole posle tog roka nisu predmet legalizacije i građevinski inspektor za te objekte donosi rešenje o rušenju koje stupa na snagu istog momenta. Svi započeti postupci ozakonjenja moraju se završiti u roku od 5 godina, a ako se to ne desi, nadležni organ donosi rešenje kojim se zahtev odbija. Obzirom da je Zakon o ozakonjenju na snazi već tri godine, to znači da je ukupan rok da se ozakone nelegalni objekti osam godina.\nKako se ne bi oštetili oni građani koji su gradili pre donošenja Zakona, a čiji obekti nisu popisani usled propusta građevinskog inspektora, njima će biti omogućeno da budu legalizovani. Propisana je i obaveza da se vodi javna evidencija svih pokrenutih postupaka ozakonjenja u katastru. Nova mera je i da vlasnik ozakonjenog objekta koji je izgrađen u blizini nekog javnog objekta, na primer aerodroma, nema pravo da tuži državu zbog toga što buka aviona utiče na njegovu kuću.\nPored niza izmena, biće i zabranjeno naknadno priključenje bespravnih objekata na javnu infrastrukturu, a za javna preduzeća koja to dozvole, predviđene su kazne od 1,5 do 3 miliona dinara ili krivična odgovornost u ponovljenom postupku. Grad Beograd imaće mogućnost da deo poslova legalizacije poveri gradskim opštinama kako bi se brže završio posao oko legalizacije jer, samo u Beogradu ima oko 270 hiljada predmeta za legalizaciju od čega je preko 75 odsto objekata površine do 200 kvadrata.\nPooštrena je i odgovornost odgovornog izvođača radova, a skraćeni su rokovi za postupanje nadležnih organa. Na primer, kad građevinski inspektor utvrdi da se objekat gradi, odnosno, izvode pripremni radovi bez ili suprotno lokacijskim uslovima, građevinskoj dozvoli i tehničkoj dokumentaciji, naređuje se bez odlaganja - zatvaranje gradilišta. Gradu Beogradu, poverava se vršenje inspekcijskog nadzora i u oblasti izgradnje objekata do 800 kvadrata.\nIzmene preciziraju i ko neće plaćati taksu za ozakonjenje, pa se, na primer, više neće plaćati taksa katastru na određivanje kućnog broja. Kada je reč o izmenama Zakona o planiranju i izgradnji, pripremni radovi za objeke veće od 800 kvadrata moći će da se rade bez građevinske dozvole što bi prema mišljenju struke,trebalo da ubrza gradnju.\n(FOTO) ZORANA MIHAJLOVIĆ: Za Tomine vikendice nadležan Grad Beograd\nVLADA ZAPOŠLJAVA JOŠ 899 ČINOVNIKA: Pomoć radi bržeg sprovođenja legalizacije objekata\nnelegalna gradnjagrađevinagrađevincizakon o nelegalnoj gradnjirušenje objekatanelegalni objektilegalizacija


PANDEMIJA SMANJILA BROJ ORGANIZOVANIH AKCIJA - Jefimija TV, Kruševac\nPANDEMIJA SMANJILA BROJ ORGANIZOVANIH AKCIJA\nInstitut za transfuziju krvi Srbije ponovo je pozvao građane da daju krv jer su smanjene rezerve svih krvnih grupa. Posebno je izražen deficit 0 pozitivne i svih negativnih krvnih grupa.\nOdziv građana je drastično smanjen, a broj akcija na terenu usled pandemije mnogo je manji od planiranog, navode u Institutu. Institut za transfuziju krvi Srbije poziva sve zdrave, punoletne građane da pomognu i daju krv, kako bi obezbedili dovoljnu količinu za sve one kojima je transfuzija neophodna.\nU sredu, 18. novembra 2020. godine, u periodu od 9.00 do 14.00 časova, u prostorijama Maks Bet-a, (lokal “Park” na Kosturnici), realizovaće se redovna akcija dobrovoljnog davanja krvi u saradnji sa Zavodom za transfuziju krvi Niš.\nU cilju sprečavanja prenošenja virusa Covid19, za davaoce krvi se primenjuju dodatne mere opreza. Većina mera je uobičajena, a dodatne procedure imaju za cilj da pojačaju zaštitu davaoca i primaoca krvi.\nMolba za sve dobrovoljne davaoce krvi, ne dolazite na akciju davanja krvi ukoliko:\nCOVID19, IZVEŠTAJ ZA RASINSKI OKRUG, 17.11.2020.


Preparati za dezinsekciju buva Smederevska Palanka JEFTINO - Dezinsekcija i Deratizacija Beograd EK Group\nKontakt » Dezinsekcija stršljenova Smederevska Palanka » Dezinsekcija buva Smederevska Palanka\nDezinsekcija buva u Smederevskoj Palanci našoj firmi za dezinsekciju EK-Group ne predstavlja nikakav problem, naprotiv mi ovaj problem rešavamo za ne više od 5 minuta (u zavisnosti od kvadrature). Preparati koje koristi naša firma su poslednja reč tehnologije i učinak je 100%. Reč je o poznatim Bajerovim preparatima iz oblasti dezinsekcije. U slučaju da se nekim čudom desi da je potrebno ponoviti intervenciju, što je nemoguće, ali recimo da se dogodi čudo, dolazimo o istom trošku. Naše cene za uništavanje buva su vrlo pristupačne, a učinak je 100%.


Štajnmajer: Ne treba dozvoliti ćutanje i slepu mržnju prema Rusiji - 23.08.2017, Sputnik Srbija\nŠtajnmajer: Ne treba dozvoliti ćutanje i slepu mržnju prema Rusiji\nNemački predsednik Frank-Valter Štajnmajer upozorio je Moskvu na povećavanje tenzija u odnosima sa Zapadom i konfrontaciju sa njim. 23.08.2017, Sputnik Srbija\nrusija, vesti, svet, nemačka, estonija, frank-valter štajnmajer\n© AFP 2022 / Vano ShlamovFrank Valter Štajnmajer\n„Onaj ko krši međunarodno pravo i ugrožava svetske institucije, očekuje naš zajednički otpor. Vidimo da, pre svega, rusko rukovodstvo potpuno svesno formira sliku svoje zemlje ograđivanjem od Zapada i suprotstavljajući mu se“, naglasio je Štajnmajer tokom posete Talinu, glavnom gradu Estonije.\nPrema njegovim rečima, međunarodna zajednica je odgovorna za to da „nikada više da dozvoli ćutanje i slepo neprijateljstvo prema Rusiji“.\nNemački predsednik obećao je baltičkim zemljama, Estoniji, Letoniji i Litvaniji, punu podršku Berlina, prvenstveno u pitanjima nacionalne odbrane i saradnje sa NATO-om: „Vaša bezbednost je naša bezbednost“, rekao je Štajnmajer.\nNemački političar upozorio je pojedine države na pokušaje ostvarivanja protektorata prema građanima drugih zemalja. „Nijedna strana država nema takvo pravo. Mi ćemo se odupreti svim pokušajima da se izvrši takav uticaj“, naglasio je predsednik Nemačke čime je dotakao temu koja je bolna za Estoniju zbog velike zastupljenosti ruskog stanovništva.


Vijeće Evrope: Vrijeme je da BiH ispuni svoje obaveze - Klix.ba\nvijesti Vijeće Evrope: Vrijeme je da BiH ispuni svoje obaveze\nVijeće Evrope: Vrijeme je da BiH ispuni svoje obaveze\n16.12.2011. u 19:47\nNa sastanku u Parizu u četvrtak Nadzorni komitet Parlamentarne skupštine Vijeća Evrope (PACE) podsjetio je vlasti Bosne i Hercegovine da je vrijeme da ispune svoje obaveze prema Vijeću Evrope.\nNa osnovu izvještaja francuskog parlamentarca Jeana -Claudea Mignona i norveške parlamentarke Karin Woldseth, Komitet je usvojio nacrt rezolucije kojom se još jednom pozivaju vlasti Bosne i Hercegovine i ključni politički aklteri u zemlji da prekinu s opstrukcijama i rade konstruktivno na nivou državnih institucija, saopćeno je u petak iz VE.\nKomitet smatra da trenutna situacija ometa dovršenje toliko potrebnih reformi u ključnim sektorima, kao što su demokratske institucije, pravna država i ljudska prava, navodi se u saopćenju.\nKomitet također poziva Parlamentarnu skupštinu Bosne i Hercegovine da usvoji ustavne amandmane bez dodatnih odgađanja i ponavlja da je presuda u slučaju Sejdić-Finci zakonski obavezujuća i mora biti provedena.\nViše od 14 mjeseci nakon izbora održanih u oktobru 2010. godine, Komitet također poziva sve političke aktere da konačno postignu sporazum o imenovanju vlade na državnom nivou.\nNacrt rezolucije također ističe značaj pune saradnje Bosne i Hercegovine s Vijećem Evrope i učešćem njenih predstavnika u raznim tijelima Vijeća. Po tom pitanju, Komitet poziva Predsjedništvo BiH da poduzme neophodne mjere na imenovanju kandidata za ključne položaje u Venecijanskoj komisiji, Evropskoj komisiji za sprečavanje mučenja i nečovječnog i degradirajućeg tretmana ili kažnjavanja (CPCT), Evropskoj komisiji protiv rasizma i netolerancije (ECRI), tijelima Okvirne konvencije o nacionalnim manjinama i ostalim. Do februara 2012. godine, Predsjedništvo BiH takođe treba poslati listu kandidata za mjesto sudije u Evropskom sudu za ljudska prava, navodi se u saopćenju.\nO izvještaju će raspravljati PACE 24. januara 2012. godine.\nParlamentarna skupština Vijeća evrope poziva Parlamentarnu skupštinu BiH da razmotri, ako se nikakav napredak na ostvari u pitanjima pomenutim u ovoj rezoluciji prije 15. marta 2012. godine, koje se neophodne mjere trebaju poduzeti prije sjednice koja će se održati u aprilu 2012. godine na kojoj će se obilježiti 10. godišnjica pristupanja Bosne i Hercegovine Vijeću Evrope, saopćeno je u petak iz Vijeća Evrope.


Energetika – najveći privredni resurs | ENERGETIKArs.com\nNalazite se na Home » Energetika » Energetika – najveći privredni resurs\nEnergetika – najveći privredni resurs\nObjavljeno: 14:26, 12. Marta 2013.\nBANJALUKA, Mandatar Željka Cvijanović smatra da je energetika najveći privredni resurs i potencijal kojim raspolaže Republika Srpska, te ističe da će nova Vlada biti opredijeljena da zadrži postojeću strukturu kapitala u “Elektroprivredi Srpske” i da neće biti dalje privatizacije u zavisnim preduzećima.\n“Vlada je opredijeljena da zadrži socijalno osjetljivu politiku cijena električne energije i u uslovima postepenog otvaranja tržišta električne energije, te da obezbijedi subvencije za socijalno ugrožene kategorije stanovništva“, istakla je Cvijanovićeva, podnoseći ekspoze na posebnoj sjednici Narodne skupštine.\nOna je rekla da će nova Vlada biti usmjerena na realizaciju započetih energetskih projekata i kreiranju novih, da će biti otvorena za strane investicije, ali i za preispitivanje domaće potentnosti za investiranje, te da će biti uspostavljen Savjet za energetiku.\nKao konkretne projekte, Cvijanovićeva je u svom obraćanju u Narodnoj skupštini Republike Srpske navela Termoelektranu “Stanari”, Termoelektranu „Ugljevik tri“, projekte hidroenergetskog sistema Gornja Drina od četiri hidroelektrane, hidroelektranu Dabar, te izgradnju kraka gasovoda “Južni tok” kroz Republiku Srpsku.\nOna je istakla da je kvalitetna saobraćajna i ostala infrastruktura preduslov privrednog razvoja.\nPrema njenim riječima, u 2013. godini za izgradnju autoputa Banjaluka–Doboji biće ozdvojeno 213,5 miliona KM, a u 2014. godini 228,9 miliona KM, a prioritet ostaje i izgradnja autoputa Vukosavlje-Doboj, na Koridoru “Pet ce”, te izgradnja mosta na rijeci Savi u Gradišci čiji početak je planiran u ovoj godini, kao i mosta na rijeci Drini u Bratuncu sa planiranim završetkom do kraja 2014. godine.\nOsim projekata u oblasti energetike i saobraćaja, ukupnom razvoju Srpske doprinijeće i investicioni projekti koji se odnose na izgradnju sistema odbrana od poplava i komunalne infrastrukture u opštinama širom Republike.\nUnapređenje saradnje i razvoj institucionalnih odnosa između Srbije i Republike Srpske ostaće prioritetni za Vladu u narednom periodu, a prema mišljenju mandatara projekat za prostor Podrinja, možda, na najkonkretniji način može da proizvede stvarne pozitivne efekte saradnje i da se odrazi na život građana. Srna\nTags: fokus,juzni tok,narodna skupstina republike srpske,nova vlada,zeljka cvijanovic


2009 октобар 15\nEpiskop raško-prizrenski Artemije ocenio je danas u izjavi Tanjugu da Srbi ne treba da učestvuju na izborima, koji će biti održani za mesec dana na Kosovu i Metohiji. 15. oktobar 2009. 22:32; Izvor: Tanjug +++\nPoslednji incidenti na Kosovu i Metohiji jasno pokazuju da Srbi nisu bezbedni, a zebnju naročito pojačava činjenica da nijedan slučaj nije razjašnjen, rekao pomoćnik ministra Dragan Petković. +++\nPavle ima lični autoritet i harizmu koji nadilaze i funkciju patrijarha. Svako drugi ko ga nasledi, opšte je mišljenje, imaće samo funkcionalni autoritet. Ali, neki od žurnih kandidata kao da to ne shvataju +++


4 saveta za uspešan odabir poslovanja | Direkta\n4 saveta za uspešan odabir poslovanja\nPripremna faza za pokretanje poslovanja vrlo često ključna je na putu ka uspehu. U ovoj fazi neophodno je napraviti pravi izbor delatnosti i konstruisati snažnu viziju svog budućeg biznisa. Da bi vaš izbor bio što bolji i uspešniji za realizaciju, neophodno je temeljno istražiti aktuelne trendove na tržištu i pronaći proizvod ili uslugu koji će u nekom budućem periodu imati veliku potražnju. Kako su strateško mišljenje i temeljno planiranje osnova svakog uspešnog poslovnog poduhvata, neophodno je, uporedo sa odabirom buduće delatnosti, uzeti u razmatranje nekoliko faktora koji će vaše buduće poslovanje odrediti kao uspešno ili manje uspešno.\nJedna od univerzalnih poslovnih istina kaže da je biznis izgrađen na strasti za idejom predodređen na uspeh više od ostalih, jer vam prvenstveno omogućuje da radite ono što volite. “Izaberite posao koji volite i nećete raditi nijedan dan u životu”, misao je kineskog filozofa Konfučija. Imaćete mnogo više entuzijazma, želje i motivacije da dostignete ciljeve, postignete određene standarde i ostvarite ambicije. Vaš stav posebno će impresionirati potencijalne zaposlene, kao i vaše buduće klijente, što je presudno ukoliko ćete se baviti trgovinom ili proizvodnjom. Daleko lakše ćete prodati uslugu ili proizvod ukoliko i sami želite da takvu uslugu ili proizvod posedujete. Neki od najuspešnijih primera iz poslovnog sveta upravo to dokazuju. Majkl Del, vlasnik kompjuterske kompanije Dell Inc. ističe tri ključne stavke na putu ka uspehu – passion, problem, purpose (strast, problem, cilj).\nPostoje i situacije kada strast za poslom usledi u toku ili tek nakon bavljenja istim. Štaviše, mnoge revolucionarne ideje nastale su upravo iz slučajnosti, na putu traganja za nečim drugim, iz neke druge strasti ili potrebe. Rejdu Hofmanu, koosnivaču LinkedIn-a trebalo je 15 godina da otkrije svoju preduzetničku strast, iako mu je želja bila da bude univerzitetski profesor. Tako da, ne budite obeshrabreni ukoliko vašu ideju za biznis ne prati strast, jer to samo znači da će ona tek da se desi.\n2. Uskladite ciljeve sa mogućnostima\nBiznis bi trebalo birati u skladu sa svojim mogućnostima i realnim očekivanjima. Trebalo bi dobro izvagati sve faktore koji će uticati na vaš put do uspeha. Pomno razmotrite potencijalne odnose između utrošenog i slobodnog vremena, uloženog I zarađenog novca, uspeha i eventualnog neuspeha. Kada imate tradicionalno zaposlenje, jedna od prednosti je definisano radno vreme, mogućnost korišćenja slobodnih dana i godišnjih odmora. Međutim, poslovna svakodnevnica uspešnog preduzetnika to isključuje. Potpuna upućenost na posao odvaja vas od slobodnog vremena, druženja, provoda i predstavlja jedan od glavnih razloga zašto ljudi odustaju od realizacije svoje poslovne ideje. Za uspeh u bilo kakvom poslovnom poduhvatu potrebno je mnogo truda, odricanja, žrtvovanja, i to ne samo vašeg, već i bliskih ljudi u vašoj sredini.\nTako je i pitanje porodice postao jedan od odlučujućih faktora za pokretanje biznisa. Odgovornost prema drugima, može vas odvratiti od započinjanja sopstvenog posla. Ali, isto tako, ta odgovornost vas može naterati da postignete i doprinesete više, kako za druge, tako i za sebe. Kada radite za sebe imate kontrolu svog vremena i obaveza, što zaista daje motivaciju i podstiče na uspeh.\n3. Primenite sva svoja znanja i veštine\nU poslovnom svetu sva stečena znanja, veštine i prethodna iskustva mogu biti itekako značajna. Oslonite se, pre svega, na svoja znanja i sposobnosti, a potom i na svako iskustvo, poznanstvo, priču, anegdotu, kao i na sve dosadašnje poslove kojima ste se bavili ili se još uvek bavite. Iskustva drugih takođe mogu biti korisna, ali uvek treba imati na umu da je vaš put samo vaš i da vaša vera u uspeh ima ključnu ulogu. Savet je da treba brzo učiti, prihvatati sugestije, sva nova znanja i tendencije, jer je sposobnost prilagođavanja nešto što vas može vratiti na pravi put kada napravite pogrešan korak, što se vrlo često u poslovnom svetu ne toleriše.\nPored toga, najvažnije od svega jeste umeti efikasno primeniti sva do sad stečena znanja u cilju kreiranja uspešnog poslovnog modela koji će biti priznat medju vašim budućim klijentima i partnerima. Koliko ćete biti uspešni u tom poduhvatu, najviše zavisi od veština koje posedujete. U prilog Vam ide i to da su, zahvaljujući brzom razvoju tehnologije, mnoge stvari postale dostupne i da ukoliko ste nekada davno imali neku ideju koja nije bila izvodljiva, vrlo je verovatno da ona danas ima velike mogućnosti za realizaciju.\n4. Verujte u ideju\nImperativ u preduzetništvu je vera u ideju. Verovatno će se periodi dobrih i lošijih rezultata smenjivati, različite prepreke će delovati nesavladivo, međutim, nikako ne treba odustajati. Radite napornije, nađite alternativni način delovanja, promenite ugao gledanja na stvari, ali nemojte olako propustiti priliku da svoju ideju realizujete na uspešan način.\nPonekad čak i prosečna ideja koju prati entuzijazam i vera u uspeh, mnogo će uspešniju realizaciju imati od odlične ideje koja ne inspiriše nikoga. Kada postoji strast za idejom utoliko je lakše njeno implementiranje, privućićete ljude koji dele vašu perspektivu i time ćete svoje poslovanje usmeriti na put uspeha.\nGde registrovati sedište firme?\nOtvori listu želja Nastavi sa kupovinom


Evropska komesarka: Potreban dalji napredak Srbije u vladavini prava i borbi protiv kriminala - Naslovi.net\nEvropska komesarka: Potreban dalji napredak Srbije u vladavini prava i borbi protiv kriminala\nEvropska komesarka za unutrašnje poslove i migracije Ilva Johanson izjavila je danas u Beogradu da Srbija treba da ostvari napredak u oblasti vladavine prava i u suzbijanju korupcije i organizovanog kriminala i ukazala da će u tome imati podršku Brisela.\n"EU želi da Srbija bude njen deo, ali su u procesu pristupanja neophodne dalje reforme i njihova puna primena. Vi ste postigli napredak, ali je važno da Unija podrži Srbiju u daljem napretku u vladavini prava i nezavisnosti pravosuđa, u suzbijanju korupcije i organizovanog kriminala", rekla je Johanson na zajedničkoj konferenciji za novinare sa predsednikom Srbije Aleksandrom Vučićem.\nNa konferenciji posle potpisivanja Ugovora o podršci Unije Srbiji u upravljanju migracijama, Johanson je kazala da je Srbija "pouzdan i snažan" partner Uniji u toj oblasti.\nNavela je da je imala "dobre i plodotvorne razgovore" sa Vučićem i srpskom ministarkom za evropske integracije Jadrankom Joksimović.\nJohanson je rekla da je danas potpisan Ugovor, vredan 2,5 miliona evra, deo šire podrške Evropske unije Srbiji.\nUgovor su potpisali Joksimović, šef Delegacije EU u Srbiji Sem Fabrici i predstavnica Međunarodne organizacije za migracije u Srbiji Lidija Marković.\nOd EU više od 11 miliona evra podrške za migrante\nDS povodom jučerašnjeg nasilja u Nišu: Nasilje neće proći


AJB: Eksperimentalna vakcina protiv HIV-a nije ispunila očekivanja - Život - Dnevni list Danas\nPočetna » Život » AJB: Eksperimentalna vakcina protiv HIV-a nije ispunila očekivanja\nNade u eksperimentalnu vakcinu koja je trebala štititi od zaraze HIV-om ugasile su se nakon što je američki Nacionalni institut za zdravlje (NIH) prekinuo ispitivanje, jer vakcina nije ispunila očekivanja.\n0Piše: AJB 04. februara 2020. 13.52\nNIH je zaustavio istraživanje HVTN 702 na više od 5.000 ljudi u Južnoafričkoj Republici, jer je utvrđeno da ne sprečava zarazu virusom HIV-a koji uzrokuje AIDS, prenosi Hina, pozivajući se na BBC.\nStručnjaci su izrazili „duboko razočaranje“ i poručili da se potraga za vakcinom mora nastaviti.\nRazličiti sojevi virusa HIV-a\nPropala vakcina bila je nova verzija prvog kandidata za vakcinu protiv HIV-a, koja je pokazivala da pruža određenu zaštitu od virusa u kliničkom istraživanju provedenom na Tajlandu, prenosi Al Jazeera Balkans.\nPostoji mnogo različitih sojeva virusa HIV-a i vakcina je bila prilagođeno najučestalijem podtipu u Južnoafričkoj Republici, gde je jedna od najviših stopa zaraze HIV-om u svetu.\nKao se navodi, polagane su velike nade u tu vakcinu, koja se mogla adaptirati kako bi obuhvatilo i druge sojeve virusa HIV-a koji postoje u drugim dijelovima svijeta.\nPrvi podaci pokazali su da se HIV-om u praćenom razdoblju zarazilo 129 osoba koje su primile eksperimentalnu vakcinu te 123 među osobama koje su primile placebo.\nNeće zaustaviti pandemiju\nDoktor Entoni Fauči iz NIH-a rekao je da ta vakcina neće biti put u okončanje globalne pandemije.\n„Naučnici nastavljaju da rade na drugim pristupima stvaranju sigurne i efikasne vakcine protiv HIV-a i verujem da se to može postići.“\nU primeni je profilaktički lek koji sprečava zarazu ako se uzima pre izlaganja virusu, ali za razliku od vakcine, on treba da se uzima redovno, možda čak i svakodnevno.\nDosadašnja dostignuća u razvoju antiretrovirusnih lekova produžila su životni vek zaraženih osoba.\nAJB, Al Jazeera Balkans, HIV, vakcina\nOko stotinu projekata u razvoju za vakcinu protiv korona virusa, desetak u fazi proba


POVEŽI SE I TI: Obuka za volontere iz oblasti dobrovoljnog davalaštva krvi | RTK\nU prostorijama Crvenog krsta Kruševac, realizuje se obuka za volontere iz oblasti dobrovoljnog davalaštva krvi, pod nazivom „Poveži se i ti“.\nObuka je jedan od načina da se volonteri informišu i edukuju, istakla je koordinatorka ovog programa Crvenog krsta Srbije Marija Čukić i podsetila da svako ko ima preko 18 i manje od 65 godina, telesnu dužinu preko 50 kilograma i zdrav je, može postati dobrovoljni davalac krvi.\nCrveni krst Kruševac mesečno organizuje od 5 do 7, a na godišnjem nivou preko 70 akcija dobrovoljnog davanja krvi. Inače, na dvodnevnoj obuci, koja se održava u prostorijama Crvenog krsta Kruševac, učestvuje 25 volontera, 17 iz Kruševca i po 2 predstavnika iz Crvenog krsta iz Trestenika, Aleksandrovac, Varvarin i Ćićevac.\nPrethodno : U toku radovi na izgradnji treće javne garaže u gradu\nSledeće : Letnji kamp streličarstva “Mladi u pokretu 3” otvoren u Lovcima


Izložba „TranBalkan“ u galeriji Doma omladine | CityMagazine\nOd 5. februara u galeriji Doma omladine Beograd možete pogledati izložbu „TranBalkan“, Aleksandra Crnogorca.\nCrnogorac (1979) se kroz seriju dokumentarnih fotografija bavi preispitivanjem problema transrodnih ljudi iz Srbije i regiona. Ovim projektom autor ističe vidljivost društveno marginalizovane grupe, i kroz intervjue (koji će biti izloženi pored fotografije sagovornika) direktno suočava posmatrača s problemima kroz koje oni prolaze.\nUzimajući za potku društveni konstrukt koji stigmatizuje i odbacuje pripadnike ove manjinske grupe, umetnik kroz seriju portreta prikazuje važnost vidljivosti transrodnih osoba i razumevanje problema s kojima se oni svakodnevno suočavaju.\nIzložba traje do 22. februara\nSalvador Dali se vraća kao veštačka inteligencija dom omladine · galerije · izlozbe · marginalizovane grupe


Lansiranje rakete u Severnoj Koreji, 12. decembar 2012.\nLansiranje rakete dugog dometa koju je Severna Koreja poslala u orbitu, naišlo je na veoma oštre osude. Savet bezbednosti Ujedinjenih nacija ocenio je da se radi o neodgovornom činu i ukazao da je situacija veoma ozbiljna, kao i da će se nastaviti konsultacije o odgovarajućem odgovoru.\nSjedinjene američke države Južna Koreja i Japan veruju, naime, da je reč o testu, i da bi raketa koja je lansirana jednog dana mogla da ponese nuklearne bojeve glave i pogađa mete, kao što je teritorija SAD.\nJužnokorejski ambasador pri UN, Kim Sok, rekao je da se radi o ozbiljnom kršenju ranijih rezolucija Saveta bezbednosti. Ambasador je ocenio da je u pitanju veliki bezbednosni izazov za čitavo Korejsko poluostrvo i region i da će se o ovom pitanju još razgovarati.\n368p | 5,7MB\n„Ovaj proces će biti nastavljen i verujem da će Savet bezbednosti preduzeti odgovarajuće akcije, koje će biti brze i snažne“, istakao je on.\nSAD i nekoliko evropskih država su uoči sednice zatražile nove oštre sankcije prema Severnoj Koreji, ali za sada ostaje otvoreno pitanje da li će se sa tim složiti Kina, najbliži severnokorejski saveznik.\nAmerička ambasadorka Suzan Rajs, pohvalila je brzu reakciju SB UN i apelovala na sve članice tog tela da "pošalju jasnu poruku da kršenje rezolucija, sa sobom nosi posledice".\n„Naš cilj je jasan i značajan je odgovor Saveta bezbednosti, u skladu sa poslednjom predsedničkom izjavom u kojoj se kaže da će se preduzeti naredne odgovarajuće mere“, kazala je Rajs.\nReakcija je stigla i iz Bele kuće. Portparol Džejn Karni, rekao je da će se Severna Koreja se suočiti sa "posledicama".\nSeverna Koreja je u sredu lansirala raketu dugog dometa i poslala satelit u svemir, uprkos upozorenjima iz sveta da odustane od toga. Vest je potvrđena i na severnokorejskoj televiziji, a bila je propraćena aplauzima u kafeima u Pjongjangu.


Pretresena vikendica uhapšenog Ernada Alagića u Vrbanjcima | Moj Kotor Varoš\nHomeKotor VarošPretresena vikendica uhapšenog Ernada Alagića u Vrbanjcima\nVikendica koja je danas pretresena u Vrbanjcima u sklopu velike policijske akcije “Avatar” usmjerene protiv osumnjičenih za prodaju droge i druga krivična djela vlasništvo je Ernada Alagića (30), saznaje “Moj Kotor Varoš”.\nAlagić je sa još 11 osumnjičenih uhapšen u Banjaluci, a u sklopu pretresa objekata čiji su vlasnici i koje su koristili na meti se našla i vikendica u Vrbanjcima odakle je njegovo porijeklo. U akciji je uhapšen i jedan osumnjičeni u Trebinju.\nPrema nezvaničnim informacijama osim Alagaića uhapšeni su Banjalučani Goran Milanović, Benedi Đukanović, Stefan Petrović, Božidar Maksimović, Vladimir Vranješ, Firas Hodžić, Sanid Ćulum, Aleksandar Stanišić, Branislav Ćulibrk i Tomislav Ateljević iz Trebinja.\nPetomjesečna akcija “Avatar” Uprave za organizovani i teški kriminalitet MUP-a RS i Policijske uprave Banjaluka, koja je okončana hapšenjima osumnjičenih, rezultirala je i zapljenom droge, mobilnih telefona i drugih predmeta koji će poslužiti kao dokaz u krivičnom postupku. “Nezavisne novine” navode da je tokom pretresa zaplijenjeno više od 2,5 kilograma marihuane, 749 grama spida i oko 26 grama kokaina. U akciji je pronađen i džip “dačija daster”, koji je ukraden vlasnici trgovine u Srpcu. Pretresi su izvršeni na 17 lokacija u Banjaluci, Trebinju, Kotor Varošu i Laktašima.\nU toku je saslušanje uhapšenih u Policijskoj upravi Banjaluka i dalje prikupljanje relevantnih dokaza.\nSakan: Pružena velika pomoć povratnicima i raseljenim licima


Varufakis: Nećemo dopustiti teror EU i MMF-a - 07.06.2015, Sputnik Srbija\nGrčki ministar finansija Janis Varufakis izjavio je da Atina neće potpisati dokument kojim Evropska unija (EU) i Međunarodni monetarni fond (MMF) uslovljavaju... 07.06.2015, Sputnik Srbija\npolitika, vesti, evropa, svet, grčka, žan-klod junker, aleksis cipras, janis varufakis, mmf, g7, evropska unija (eu)\n15:15 07.06.2015 (Osveženo: 16:19 05.10.2015)\nGrčki ministar finansija Janis Varufakis izjavio je da Atina neće potpisati dokument kojim Evropska unija (EU) i Međunarodni monetarni fond (MMF) uslovljavaju dodeljivanje pomoći njegovoj vladi i da im neće dopustiti da nad njom sprovode teror.\nEvropska komisija je tokom nedelje predočila Atini dokument o ekonomskim merama koje podrazumevaju povećanje PDV-a i smanjenje plata i penzija za zaposlene u državnoj službi.\n„To je bio agresivan gest sa ciljem da se teroriše Vlada, uz nerazumevanje da nad njom ne može da se vrši teror“, rekao je Varufakis grčkom dnevnom listu „Proto tema“.\n„Dokument koji je predstavljen premijeru je na granici uvrede“, objasnio je grčki ministar.\n„Nama su potrebne reforme, restrukturiranje duga i investicije. Ako nemamo sva tri elementa, nećemo da potpišemo“, poručio je grčki ministar finansija.\nŠef Vlade Aleksis Cipras ocenio je u petak da su evropski predlozi „apsurdni“ i objasnio je da Atina neće pristati na sporazum koji ne uzima u obzir restrukturiranje ogromnog duga zemlje.\nAtini je u petak odložena isplata rate duga od 300 miliona evra MMF-u. Grčka Vlada je odlučila da na kraju meseca odjednom isplati preostale četiri rate. To znači da je potrebno da nađe 1,6 milijardi evra u naredne tri nedelje, za šta je potreban dogovor sa kreditorima, EU i MMF-om.\nJunker: Ne mogu da izvadim zeca iz šešira\nPredsednik Evropske komisije Žan-Klod Junker je uoči samita G7 u Nemačkoj upozorio da „ne može da izvuče zeca iz šešira“ i spreči izlazak Grčke iz evrozone, iako to nije opcija.\nJunker je kritikovao Atinu da nije dostavila listu alternativnih reformi, nakon što je Cipras odbacio predloge kreditora.\n„Aleksis Cipras, koji je moj prijatelj, obećao je da će do četvrtka uveče dostaviti drugi, alternativni predlog. Nisam ga dobio“, izjavio je Junker na konferenciji za novinare.\nOn je rekao da Cipras „mora da poštuje minimum pravila da bi ostali prijatelji“.\nGrčki dug je jedna od tema samita G7 u Bavarskoj.


Otpravnica poslova ambasade Ukrajine u Privrednoj komori | Privredna komora Crne Gore\nNovoimenovana otpravnica poslova ambasade Ukrijine u Crnoj Gori Natalija Fijalka posjetila je 7. decembra 2017. godine Privrednu komoru Crne Gore i sa potpredsjednikom Ivanom Saveljićem razgovarala o mogućnostima i načinima za povećanje obima privredne i trgovinske saradnje između dvije zemlje.\nPotpredsjednik Saveljić je upoznao gošću sa organizacijom i aktivnostima Komore, potencirajući otvorenost ove asocijacije da pruži sve informacije o poslovnoj i investicionoj klimi u Crnoj Gori, kao i pomoć u uspostavljanju biznis veza između privrednika dvije zemlje.\nPredstavio je crnogorske ekonomske i prirodne potencijale, govorio o podsticajima za investitore i mogućnostima ulaganja.\nCrna Gora ima cilj da postane regionalni hub i to kroz Luku Bar koja ima potencijal da bude centar za regionalnu distribuciju roba koje dolaze sa ovog tržišta, rekao je Saveljić.\nOcijenio je da odnosi dvije zemlje idu uzlaznom putanjom, te ukazao da prostor za dalju ekonomsku saradnju postoji prije svega u turizmu, energetici i poljoprivredi. Saveljić je izrazio zadovoljstvo ponovnim aktiviranjem Ambasade Ukrajine u Crnoj Gori i gošću upoznao sa dosadašnjim međukomorskim aktivnostima dvije zemlje.\nNaglasio je zainteresovanost za unapređenje ekonomske saradnje i istakao značaj susreta crnogorskih i ukrajinskih privrednika iz Sumske oblasti koji je održan 19. oktobra 2010. godine u Podgorici, kada je potpisan Sporazum o saradnji crnogorske sa Privrednom komorom Sumske oblasti. To je podstaklo crnogorske privrednike da naredne godine uzvrate posjetu Sumskoj oblasti, što pokazuje da postoji interesovanje za njihovu međusobnu saradnju.\nDogovoreno je da se u skorijoj budućnosti sagleda i mogućnost organizovanja poslovnog foruma dvije zemlje.\nPotpredsjednik Komore je izrazio očekivanje da će se zajedničkim aktivnostima nastaviti dobra saradnja koju su dvije zemlje imale i u prethodnom periodu, te da će razmjena informacija i organizacija zajedničkih privrednih susreta biti češća.\nOtpravnica poslova, gospođa Fijalka, iskazala je zadovoljstvo zbog posjete Komori, ali i namjeru da doprinese još aktivnijoj saradnji Ambasade Ukrajine u Crnoj Gori sa ovom poslovnom institucijom, u cilju što snažnijeg ekonomskog povezivanja dvije države.


Grbić: "Sve se briše, krećemo od 0:0" - Sportske.net\nGrbić: "Sve se briše, krećemo od 0:0"\nSelektor odbojkaške reprezentacije Srbije Nikola Grbić rekao je da veruje da će njegova ekipa na završnom turniru Lige nacija u Lilu na terenu pokazati sav svoj potencijal i da će ostvariti dobar rezultat.\nGrbić optimista: "Optimalni uslovi za sve!"Nikola Grbić objavio spisak za završni turnir Lige nacijaSrpske odbojkašice: "Ovo je maksimum, falilo nam je sreće"Zoran Terzić uputio dosta kritika!Liga nacija - Srpkinje okončale učešće na završnom turniru\n"Imali smo malo više vremena za odmor, što je nešto na šta nismo navikli baš... Mislim da ćemo biti spremni za početak turnira. Sve što je bilo briše se. Počinje se od 0:0 i nadam se da ćemo staviti potrebnu energiju na teren, onu prepoznatljivu kada igramo dobro", rekao je Grbić u Lilu.\nUtakmice u Lilu igraće se na stadionu "Pjer Moroa", a Grbić je imao samo pohvale za organizatore.\n"Zaista je mnogo lepo u odnosu na finalna izdanja u zadnje četiri godine. Jedno od boljih i lepših, nije kao da je falilo prethodnim nešto, ali ovde se radi o stadionu, koji su lepo ogradili i stvorili uslove za igru za šest najboljih ekipa na svetu trenutno. Uslovi su optimalni i sve je spremno za finalni turnir", rekao je Grbić.\nOdbojkaši Srbije će danas odraditi trening van stadiona, pošto finalni turnir počinje danas, a Grbić je rekao da to nije nikakva novina.\n"Svi se dobro osećamo. Prva utakmica nam je od fundamentalnog značaja protiv ekipe koja je u ovom trenutku manje jača od Francuske", rekao je Jovović.\n"Verujem da ćemo biti najbolji kada je najpotrebnije. Razmišljamo o svakoj narednoj lopti. Moramo biti koncentrisani i preneti energiju na teren kako bismo bili na najvišem nivou", rekao je Atanasijević.


Tuča u Pireju, Erceg i Mačvan po 2p\nIzvor: B92, 28.Nov.2013, 22:34\nPobeda Olimpijakosa nad ekipom Galatasaraja u 7. kolu Evrolige (72:54) ostaje u senci velike tuče u kojoj su učestvovali Mirza Begić i Pops Mensa-Bonsu.\nNjih dvojica su dobili isključujuće tehničke greške, a ista sudbina zadesila je i Jorgosa Printezisa, koji je pritekao u pomoć centru svoje ekipe.\nNajefikasniji u timu iz Pireja bio je Brajant Danston sa 18 poena, na drugoj strani po deset su ubacili Furkan >> Pročitaj celu vest na sajtu B92 << Aldemir i Sinan Guler, a Zoran Erceg i Milan Mačvan su ubacili po dva, bez pogotka iz igre.\nEkipa Olimpijakosa je od početka nametnula svoj tempo igre, u prvom periodu stigli su do osam poena prednosti (18:10), dok se u drugih deset minuta turski tim vratio u igru (17:14), ali se na poluvreme otišlo sa plus devet za domaće.\nTreća četvrtina je potpuno prelomila meč, izabranici Georgiosa Barcokasa ubacili su 24 poena, a protivniku dozvolili svega 13. Tempo igre domaćih je opao u poslednjem kvartalu, tada su oni ubacili 13, a Galatasaraj 19 poena.\nOlimpijakos i nakon sedmog kola ostaje bez poraza, dok je Galatasaraju ovo treći neuspeh u ovogodišnjem izdanju Evrolige.\nU ostalim večerašnji mečevima, Makabi je posle drame savladao Crvenu zvezdu Telekom u Beogradu (78:76), Lokomotiva iz Kubanja je u gostima deklasirala Lijetuvos Ritas (84:53),dok svoje mečeve igraju Nanter i Partizan, te Bamberg i Real Madrid\nPobeda Olimpijakosa nad ekipom Galatasaraja u 7. kolu Evrolige (72:54) ostaje u senci velike tuče u kojoj su učestvovali Mirza Begić i Pops Mensa-Bonsu...Njih dvojica su dobili isključujuće tehničke greške, a ista sudbina zadesila je i Jorgosa Printezisa, koji je pritekao u pomoć centru svoje...


Mitropolit crnogorsko primorski Amfilohije: Vlast pretvara Crnu Goru u satansku zajednicu - infoBirač\nMitropolit crnogorsko-primorski Amfilohije: Vlast pretvara Crnu Goru u satansku zajednicu\nArhiepiskop cetinjski i mitropolit crnogorsko-primorski Amfilohje je, dan nakon poruka Mila Ðukanovića vezanih za kritike SPC i formiranje crkve nacionalnih Crnogoraca izjavio da crnogorski predsjednik propovijeda “satansku crkvu i da hoće Crnu Goru da pretvori o demonsku, satansku zajednicu”.\nAmfilohije, poručuje da satanske crkve stvaraju bezbožnici koji se odriču ćivota Svetoga Petra Cetinjskoga i krštene Crne Gore i svih Crnogoraca, svih Srba kroz vijekove, saopštila je Mitropolija crnogorsko-primorska.\nVladika je to rekao na liturgiji u Cetinjskom manastiru povodom praznika Pravednog Jova, prenosa moštiju Svetoga Save i Svetog Petra Drugog Lovćenskog Tajnovidca, čija je ikona prvu put unesenta na današnji dan u ovaj hram.\nÐukanović je juče na konferenciji za novinare, povodom dvije godine mandata, rekao da “SPC hoće da upravlja Crnom Gorom” i da određuje njen pravac i karakter u budućnosti.\n“Ako to ne prihvate i žele crkvu nacionalnih Srba u Crnoj Gori – u redu. Ali tada ćemo morati stvoriti i crkvu nacionalnih Crnogoraca….”, rekao je, između ostalog, Ðukanović, koji je negirao da ima bilo kakve veze s hapšenjem vladike Joanikija i sveštenika Budimljansko-nikšićke eparhije.


Mihajlović: Neophodne promene u načinu poslovanja Srbijagasa i Elektroprivrede Srbije - Ekonomija - Dnevni list Danas\nPočetna » Vesti » Ekonomija » Mihajlović: Neophodne promene u načinu poslovanja Srbijagasa i Elektroprivrede Srbije\nU EPS se moraju odvojiti delatnosti proizvodnje i distribucije struje, a trenutne investicije ovog preduzeća u iznosu od 600 miliona evra nisu dovoljne, rekla je Zorana Mihajlović za TV Prva, saopšteno je iz njenog kabineta.\n„Distribucija godišnje pravi gubitke od 250 miliona evra. Moramo da popravimo stvari da bi EPS bio regionalni igrač. Jer, EPS će graditi hidroelektrane na Drini, mora da bude moćan i jak, a trenutne vrednosti projekata od 600 miliona evra su jako male“, navela je Zorana Mihajlović.\nOna je dodala da očekuje da distributivna delatnost u oba preduzeća dobije licence za rad najkasnije do aprila 2021, a da se u 2021. vidi koliko će se ulagati u distributivnu mrežu da bi se smanjili gubici.\n„I da se više ulaže u životnu sredinu, u koju je EPS do sada uložio samo 350 miliona evra“, poručila je ona i objasnila da promene u načinu poslovanja EPS ne znače otpuštanje radnika niti privatizaciju tog preduzeća.\nZorana Mihajlović je rekla da u Srbijagasu mora da se odvoje delatnosti transporta i distribucije gasa, jer ta preduzeća nemaju licencu za rad.\n„Formirali smo radnu grupu da pomognemo Srbijagasu u sprovođenju promena. Kada to uradimo, imaćemo jasne informacije o investicijama, kako se sprovode, koliko su isplative, imaćemo uređeno poslovanje i javne nabavke, po našim zakonima i međunarodnim obavezama, a preduzeća će dobiti licence za rad“, rekla je ona.\nElektroprivreda SrbijepromeneSrbijagasZorana Mihajlović\nPolitika • 16.06.2022. 18:30\nLavrov: Čudna izjava Zorane Mihajlović da nisu hteli da me vide u Beogradu, kao da sam se ja sam pozvao\nEkonomija • 15.06.2022. 09:08\nVlast razmatra moguće modele privatizacije Elektroprivrede Srbije: U planu javno-privatno partnerstvo pogubno po interese EPS-a


Opština Mali Zvornik nabavila CT skener za Dom zdravlja -\nOpština Mali Zvornik nabavila CT skener za Dom zdravlja\nMalozvorničani ubuduće neće morati u Beograd, Šabac ili neki drugi veći grad radi snimanja CT skenerom.\nLokalna samouprava izdvojila je iz budžeta oko 25.000.000 dinara i kupila ovaj aparat za Dom zdravlja.\nU okviru ustanove uređene su posebne prostorije, sa odvojenim ulazom, za potrebe rada skenera.\nAparat za kompjuterizovanu tomografiju CT, marke „Filips“, navbavljen je u želji rukovodstva opštine da poboljša uslove primarne zdravstvene zaštite u Malom Zvorniku i omogući građanima da u svom mestu urade neophodne snimke skenerom besplatno, bez troškova putovanja u neki drugi grad, plaćanja usluge snimanja i drugih izdataka koje su do sada imali u situaciju kada im je snimanje ovim aparatom bilo potrebno.\nDirektorka Doma zdravlja, Valentina Ristić, navela je da je CT skener u četvrtak, 23. decembra, isporučen Domu zdravlja i da pre stavljanja aparata u upotrebu predstoji niz procedura koje moraju biti sprovedene u cilju adekvatnog i bezbednog korišćenja skenera.\nPomenute procedure uključuju pripremu prostorije u kojoj će skener biti smešten, kao i ostalih prostorija radiološkog odeljenja, montaža i provera aparata, inspekcijski nadzor prostorija i skenera, dobijanje saglasnosti za korišćenje od strane Instituta „Vinča“, te povezivanje aparata u informacioni sistem, što će pružiti mogućnost brzog očitavanja snimaka od strane lekara specijalista, koji ne moraju biti u Domu zdravlja u Malom Zvorniku.\nPrema njenim rečima, pripreme za korišćenje skenera mogu potrajati mesec ili dva, pa se stavljanje u funkciju ne očekuje pre februara 2022. godine.\nCT skener ima važnu ulogu prvenstveno u dijagnostici oboljenja i kao takav ovaj aparat, koji Dom zdravlja ranije nije imao, biće od izuzetnog značaja za pacijente.\nSnimanje skenerom za građane opštine Mali Zvornik biće bespplatno, dok će za ostale biti utvrđena komercijalna cena usluge.\nRistić je navela i to da će za rad u radiološkom odeljenju Dom zdravlja zaposliti specijalistu radiologije, napominjući da ustanova trenutno nema ovaj stručni kadar, ali da je doktorka Milica Radojčić, koja je zaposlena u malozvorničkom Domu zdravlja, trenutno na specijalizaciji za navedenu oblast.\nRadiološko odeljenje Doma zdravlja u Malom Zvorniku biće otvoreno u delu zgrade gde se nalaze prostorije Fonda penzijsko – invalidskog osiguranja (PIO).\nPrevious Direktorka “Rio Sava Exploration”: “Odlučili smo da zastanemo s projektom ‘Jadar’ i pozovemo na javni dijalog”\nNext Potpisani ugovori za kupovinu kuće sa okućnicom (video)


ŠETNJA ZA OSMEH Fondacija Novak Đoković sa više od 350 učenika i roditelja u akciji sa NOVIM HUMANIM CILJEM (VIDEO)\nFoto: Fondacija Novak Đoković - Nemanja Branković / Promo\nFondacija Novak Đoković učestvovala je danas, po peti put, u humanitarnoj manifestaciji pod nazivom "Prošetaj milju za osmeh" koju organizuje beogradska internacionalna škola "Prima". U šetnji su učestvovalo i više od 350 dece i njihovih roditelja, a cilj je zajednički - pomoć školama u Srbiji.\nUlaznice za ovu sada već tradicionalnu šetnju na Dedinju, bile su majice u vrednosti od 700 dinara, a novac prikupljen njihovom kupovinom namenjen je nabavci opreme za 11 isturenih odeljenja iz devet osnovnih škola u Srbiji. Za škole mališana iz okoline Sremske Mitrovice, Aleksinca, Vlasotinca, Smedereva i Kragujevca, prodajom majica prikupljeno je 270.000 dinara, dok donacije prijatelja i dalje traju, te će konačan ishod biti poznat u narednim danima.\n"Walk a Mile for a Smile" ili "Prošetaj milju za osmeh"\nŠetnji su se, pored Maje Kremić, nacionalne direktorke Fondacije Novak Đoković, i Bridžit Mekintoš, direktorke internacionalne škole "Prima", priključili glumac Bojan Perić, kao i više od 350 dece sa roditeljima, koji su dolaskom podržali ovu humanu akciju.\n- Kao Fondacija najboljeg tenisera sveta svake godine imamo plemenit cilj. Već peti put u maju šetamo jednu milju i prikupljamo novac za odabrani projekat koji kasnije u toku godine sprovedemo. Fokus naše fondacije je rad i razvoj, tako da u skladu sa tim internacionalna škola "Prima" zajedno sa nama bira projekat. Uglavnom su to opštine kojima treba neka pomoć, tačnije njihovim školama. Prošle godine prikupili smo 360.000 dinara i zahvaljujući tome preuredili smo četiri radne sobe u vrtiću "Vlada Obradović Kameni" u Pećincima - kaže Maja Kremić.\nMaja Kremić sa decom\n- Oni će u septembru prisustvovati Kampu prijateljstva Drugarijada, koji organizujemo svake godine, a nakon povratka u rodna mesta, dočekaće ih oprema predviđena da im dugoročno olakša i ulepša period detinjstva i školovanja. Pomoć svih ljudi dobre volje presudna je za uspeh onoga što radimo - rekla je Maja Kremić, zahvaljujući se internacionalnoj školi "Prima" koja za taj projekat već duže vreme u Fondaciji prepoznaje idealnog partnera.\nDirektorka internacionalne škole "Prima" Bridžit Makintoš navela je da je za nju najveći uspeh ovog projekta u tome što već godinama unazad stavlja osmehe na dečja lica.\n- Današnje okupljanje je, zahvaljujući našim učenicima i njihovim roditeljima, kao i svim našim prijateljima, još jedna u nizu uspešnih humanitarnih šetnji koje organizujemo na terenima škole. Hvala vam što ste se ponovo okupili u ovolikom broju i pokazali koliko su velika vaša srca. Sva deca zaslužuju detinjstvo u jednakim uslovima, a mi smo današnjim gestom pokušali da se za jedan korak približimo ovom cilju - istakla je Bridžit Mekintoš.\nCilj je prikupljanje novca za opremanje 11 isturenih odeljenja škola u Srbiji\nŠetnji je prisustvovalo i 14 osnovaca iz škole "Julijana Ćatić" iz sela Ramaće i Ugljarevac u okolini Kragujevca, čija je direktorka Svetlana Živanović iskazala veliku zahvalnost Fondaciji Novak Đoković što je odabrala da baš njihova ustanova bude jedna od onih kojoj će pomoći. Prema njenim rečima, ovom akcijom mališani iz isturenih odeljenja ove škole dobiće neophodna nastavna sredstva koja će doprineti kvalitetu nastave, ali i života mališana i njihovih učitelja.\n- Seoske škole su u današnje vreme dosta drugačije nego gradske, samim tim deca su se mnogo obradovala, a nama ova pomoć puno znači - navela je direktorka.\nUčenici iz škola kombinovanih odeljenja koji su prisustovali manifestaciji vidno su bili odeševljeni programom, kao i druženjem sa đacima iz internacionalne škole "Prima".\n- Super nam se svidelo, igrali smo tenis, jeli, hodali. Ovde nam je lepše nego u Kragujevcu, zato što ima svakakvih aktivnosti - u glas su govorili Anastasija (10), Vlada (8) i Marina (8) iz škole "Julijana Ćatić", koji su, inače, prvi put u Beogradu.\nNjihovi drugari iz škole "Prima", zaslužne za organizaciju ovog događaja, takođe su bili oduševljeni današnjim druženjem, iako oni uglavnom pričaju na engleskom jer im se nastava u školi obavlja na tom jeziku, uz svoje drugare iz Kragujevca uspeli su da tečno pričaju naš jezik i druže se.\n- Družili smo se sa vršnjacima, a sa Bojanom smo pričali kako je njemu bilo dok je išao u internacionalnu školu a kako je nama sada, i pokazivali smo projekte drugarima iz Kragujevca - ispričale su Minja i Iva, učenice petog razreda.\nDruženje pre svega: Bojan Perić sa učenicima\nTrećak Aleks došao je u Srbiju iz Amerike prošle godine, ali potpuno razume srpski jezik i govori ga skoro tečno.\n- Malo pričam engleski malo sprski i nije mi teško, lepo mi je da se družim sa drugarima ovde - rekao je Aleks posle šetnje od jedne milje.\n- Ovakve akcije pre svega nedostaju u našoj zemlji, a nema ništa lepše kada neko tome može da doprinese. Trebalo bi da se radi na ublažavanju državnih školskih ustanova da ne bude sve samo učenje za ocenu, nego i da se uči da deca treba da budu pre svega dobri ljudi i dobri članovi društva, a to se najbolje uči kroz drugarstvo bez ocena, bez gradiva, jer ako budeš dobar drug bićes i dobar čovek - rekao je glumac Bojan Perić za "Blic".\nProšetaj milju za osmeh


Belocrkvanska jezera - Srbija\nNajstarije jezero u Beloj Crkvi, jednostavnog naziva Gradsko jezero, omiljeno je kupalište kako gostiju tako i lokalnog stanovništva. Pored glavne plaže s betonskim kejom i tuševima, posetioci mogu da se odmore i na šljunkovitoj Dečjoj plaži ali i na plaži Jedriličarskog kluba.\nJezero pruža brojne mogućnosti za rekreaciju, te se posetioci željni savladavanja novih veština mogu pridružiti lokalnom vaterpolo, plivačkom ili ronilačkom klubu, ili se „odmetnuti” u uzbudljiv svet sportskog jedrenja.\nGradsko jezero podjednako je uzbudljivo noću kao i danju, te tako posetioci mogu da uživaju u šetnji duž osvetljene trim-staze, kao i da osete uzbuđenje zbog kupanja pod sjajem zvezda. Najhrabriji će izazov pronaći u skakaonicama, a oni koji više vole da na miru uživaju u hrani i piću, zabavu će pronaći u obližnjim kafićima i restoranima. Živ noćni provod odvija se i na splavovima na kojima nastupaju poznati pevači i di-džejevi.\nInfo: Belocrkvanska jezera


ALBANSKI UPAD U SRPSKA SELA NA KOSOVU: Maskirani specijalci naoružani dugim cevima pretresaju srpske kuće u Gornjem Kuscu! Priveden načelnik Stojković - UniversumX\nJuly 10, 2018 elma 0 Comment\nŠILOVO/GNJILANE – Maskirani pripadnici kosovske policije naoružani dugim cevima rano jutros, sa desetak džipova, blokirali su kuće u Gornjem Kuscu.\nJake snage kosovske policije upale su jutros u dva srpska sela u Kosovskom Pomoravlju gde vrše pretres nekoliko srpskih kuća i ustanova. Prema prvim informacijama, blokirane su kuće načelnika Kosovko pomoravskog okruga Radovana Stojkovića i direktora ogranka Nacionalne službe za zapošljavanje Jovana Denića u Gornjem Kuscu kod Gnjilana i u toku je pretres, javlja RTV Puls iz Šilova.\nPozivajući se na izjave meštana Puls javlja da se jutros, oko šest časova, u selu pojavilo najmanje deset policijskih džipova sa tridesetak maskiranih policajaca naoružanih dugim cevima.\nSpecijalna policija se nalazi i ispred Kulturno prosvetnog centra „Božidar Mitrović Šandor“ u Šilovu gde su i prostorije načelnika okruga i službe za zapošljavanje. Jutors je izvršen i pretres više kuća bivših pripadnika Kosovsko bezbednosnih snaga (KBS) srpske nacionalnosti koji su, nedavno, napustili tu službu.\nKosovska policija potvrdila da je uhapsila pet ljudi kod Gnjilana\nKosovska policija potvrdila je danas da je u regionu Gnjilana uhapsila pet ljudi zbog delatnosti protiv ustavnog poretka i bezbednosti Kosova. Kako se navodi, akcija je sprovedena na nekoliko lokacija, javlja Beta. “Policija Kosova preko ovog službenog saopštenja, u cilju pravednog informisanja javnog mnjenja demantuje neke srpske medije/portale koji izjavljuju da se sprovodi policijska operacija protiv bivših pripadnika Kosovskih snaga bezbednosti i objašnjavamo da su to samo neki navodi ili spekulacije pomenutih medija”, navodi se u saopštenju. Kosovska policija je navela da garantuje svim gradjanima da se njene aktivnosti zasnivaju na Ustavu i zakonima i najavila da će operacija biti nastavljena u koordinaciji sa pravosuđem.\nPrema prvim informacijama, u jutrošnjoj akciji kosovske specijalne policije u Šilovu priveden je i Nenad Stojanović (44), po zanimanju automehaničar, zaposlen pri Vojsci Srbije u Vranju. Kako Puls nezvanično saznaje, Stojanović je uhapšen jer je navodno vršio pritisak na srpske pripadnike Kosovsko bezbednosnih snaga (KBS) da napuste tu službu.\n← Oslobodite se SLUZI iz grla i pluća nakon jednog gutljaja ovog NAPITKA!\n5 potpuno normalnih razloga zbog kojih imate kvržice na grudima →\nRazmaženi bogataški sin pucao sa svog balkona na prolaznike VIDEO\nNovember 3, 2017 UniversumX 0\nUMRO SINAN SAKIĆ: Poznati pevač izgubio bitku!


Živković: Poseta Putina je veliki cirkus od kojeg korist ima Putin a Vučić ličnu promociju - Balkanska\nNesumnjivo je da je poseta ruskog predsednika Vladimira Putina Beogradu rezervisana samo za Vučića, rekao je novinskoj agenciji Patria iz BiH predsednik Nove stranke i poslanik u Skupštini Srbije Zoran Živković, komentarišući današnju posetu ruskog predsednika Beogradu.\nNa pitanje da li je Vučić na sastanak sa Putinom pozvao nekoga iz opozicije, Živković kaže da Vučić sa opozicijom u Srbiji ne razgovara ni o problemima koji pritiskaju našu zemlju, već je vređa koristeći se jezikom kočijaša.\n“Nije neobično da se lideri zemalja ne susreću sa opozicijom u zemlji koju posećuju, ali je u svakom slučaju dobar običaj da visoki državnik održi govor u parlamentu države koju posećuje, što je prilika da i opozicija čuje poruke drugih zemalja iz prve ruke, ali ne očekujem da će se to desiti i u slučaju Putinove posete Beogradu”, objasnio je lider NOVE.\nŽivković je podsetio da je ovo 14. susret između Vučića i Putina ali da on ne vidi rezultate tih susreta, odnosno da Srbija nakon toga nije u boljoj poziciji u bilo kojem segmentu, od ekonomskog do sigurnosnog.\n“Vučić je pre prvog sastanka sa Putinom rekao da će da proda Rusiji Fiat automobile koji se proizvode u Kragujevcu, ali nije prodat ni jedan automobil nakon toga“, rekao je predsednik Nove stranke, ocenjujući da je i najnovija poseta Putina Beogradu veliki cirkus bez efekata po građane, od kojeg će verovatno neke koristi imati Putin, dok će Vučić dobiti ličnu promociju.\nTags: ALEKSANDAR VUČIĆ, NOVA STRANKA, VLADIMIR PUTIN, ZORAN ŽIVKOVIĆ


Opozicija u CG odlučuje o mogućem bojkotu parlamenta\nPodgorica u vrijeme predizborne kampanje, ilustrativna fotografija\nOpozicione parlamentarne stranke u Crnoj Gori raspravljaće danas o bojkotu konstitutivne sjednice crnogorske skupštine što bi mogao biti odgovor na izbornu krađu i pritiske na članove Državne izborne komisije (DIK) da proglase konačne rezultate izbora.\nPrema saznanjima lista "Dan" iz opozicije, danas u 13.00 časova trebalo bi da bude održan sastanak opozicionih predstavnika, a, između ostalog, tema je konstitutivna sjednica parlamenta u svjetlu svih dešavanja posljednjih dana, zaključno sa sjednicom DIK-a na kojoj su proglašeni rezultati parlamentarnih izbora u Crnoj Gori, održanih 16. oktobra.\nU Socijalističkoj narodnoj partiji je rečeno da bi učešće na sjednici bilo suprotno svim dosadašnjim zahtjevima opozicije.\nFunkcioner Građanskog pokreta URA Dritan Abazović kaže da se zalaže za bojkot parlamenta kao odgovor na krađu izbora, a, slično razmišljaju i u Demokratskoj Crnoj Gori, Demokratskom frontu i Socijaldemokratskoj partiji, mada bi više detalja trebalo da bude poznato nakon današnjeg sastanka.\nKonačni rezultati izbora objavljeni su juče u "Službenom listu", a predstoji rok od 15 dana da se zakaže konstitutivna sjednica parlamenta.


Laguna - Bukmarker - Nagrada „Neven“ dodeljena autorima „Urnebesne fizike“ - Knjige o kojima se priča\nU kategoriji popularna nauka žiri u sastavu Ljubica Urošević, Milovan Danojlić, Gordana Glavinić i Ivana Mijić Nemet izabrao je kao najbolju za 2015. godinu knjigu izdavačke kuće Laguna „Urnebesna fizika“, autora Svetislava Paunovića, Branka Stevanovića i Igora Kolarova.\nNa istoj svečanosti dodeljeno je i priznanje „Dobra igračka“ za 2016, koju je dobila društvena igra „Martina zagonetna kutija“, koju proizvodi kompanija Jamax. U obrazloženju stručnog žirija Prijatelja dece Srbije stoji da je „set igara ’Martina zagonetna kutija’ nešto što nam je odavno trebalo da obnovimo znanje o tome kako da se družimo i budemo zajedno, da jedni drugima pomažemo i uzajamno se podstičemo, da se učimo da postavljamo pitanja, povezujemo pojmove, smišljamo i koristimo simbole, razmišljamo i asociramo“. „Martina zagonetna kutija“ inspirisana je serijalom Laguninih knjiga Uroša Petrovića o devojčici Marti Smart, koja živi u neobičnoj Ginkovoj ulici i voli da otkriva tajne i rešava misterije.\n„Urnebesna fizika“ je obrazac savremenog pristupa popularnom objašnjenju nauke, koji koristi lako prohodne puteve do znanja, a najsigurniji je – doživljaj nauke kao igre. Knjiga s lakoćom komunicira sa čitaocem jer mu dodeljuje glavnu ulogu i šansu da oživi pojave iz sveta fizike sopstvenim rukama. Bez nje bi znanja iz nastave ostala u magli teorije.\nOsnova knjige je zbirka eksperimenata iz fizike koje je, želeći da pomogne osnovcima da lakše shvate gradivo, zapisao naučnik i dugogodišnji profesor Svetislav Paunović. Dva vešta pisca za decu, već ovenčana ovom nagradom, Branko Stevanović i Igor Kolarov, rukopisu su zatim dodala sopstvenu formulu, začinili ga dragocenim zrncima duha i pretvorili u neodoljivo zabavnu knjigu. Odlučni da prognaju dosadu iz školskog predmeta koji je neretko bauk, obavili su ozbiljan posao „prevođenja“ zakona fizike u interaktivno, zanimljivo i duhovito štivo. Knjiga je odličan vodič za samostalno izvođenje zabavnih i bezbednih eksperimenata, kroz koje se plasiraju znanja iz nastave.\nTu se završava svaka sličnost sa poznatim zbirkama ogleda i počinje njen drugi sloj, pun duhovitosti, zanimljivosti iz sveta fizike, vrcavih komentara, koji motivišu, zabavljaju i podučavaju. Nizom anegdota o poznatim fizičarima razbija se fama o naučnicima kao nestvarnim knjiškim bićima, a čitaocima svih uzrasta pokazuje koliko je put do naučnog otkrića pun izazova i zaokreta, ali vredan napora.\nIlustracije Ane Petrović su dodatni sloj humora koji opravdava atribut urnebesna iz naslova ove maštovito osmišljene knjige, namenjene „i onima koji su ludi za fizikom i onima koji bi radije povukli krokodila za rep nego izučavali fiziku“. I jednima i drugima može da posluži da bolje shvate pojave u prirodi, a nastavnicima kao izvor dobrih ideja za kreativniju nastavu.\n„Sve pohvale izdavaču koji je prepoznao potrebu čitalaca svih uzrasta za knjigom koja otkriva istinitost i lepotu nauke i radost istraživanja. Dokaz za to je visoko mesto na listi Laguninih bestselera, koje je ’Urnebesna fizika’ neočekivano izborila i dugo zadržala. Knjiga je položila veliki ispit kod malih čitalaca – doživela je (bar do sada) pet izdanja!“, istakla je Ljubica Urošević, predsednik žirija za nagradu „Neven“ za popularnu nauku.


Jovan Simić osniva humanitarni fudbalski klub, čeka se Mesi\nLifestyle Autor:N1 Beograd12. sep. 202012:41 > 12:43\nJovan Simić, čovek koga znamo kao velikog humanitarca, kao osobu koja je organizovala humanitarni Bazar i, uz pomoć velikog broja sportista i ljudi dobre volje, pomogla bolesnoj deci na mnogo načina, sada ima novu ideju koja ima humanitarni karakter, a novac želi da prikupi za NURDOR, Nacionalno udruženje roditelja dece obolele od raka. Simić je, gostujući u Novom danu, rekao da osniva humanitarni fudbalski klub "Miljakovac".\nNe znam da li se to negde još u svetu desilo, kod nas znamo da nije, kaže Simić i dodaje da žele da koriste fudbal, kao globalni fenomen koji može da pokrene mnogo ljudi.\n„Pokušaćemo da zaigramo u „Beton ligi“, a da nekim marketinškim akcijama pokušamo da privučemo pažnju ljudi i vratimo fudbal onome čemu treba da služi – da spaja ljude i zajednicu i da bude jedna zdrava i normalna priča“, kaže gost N1.\nImali smo probni humanitarni trening i bilo je sjajno, gost nam je bio stručni štab FK Voždovac, i to je bila jedinstvena prilika da momke iz kraja treniraju profesionalci koji će sutra da pripremaju meč protiv Zvezde ili Partizana, navodi Simić. A svako ko je došao na humanitarni trening, morao je da donira određenu svota novca, kaže, dodajući da su novac prosledili NURDOR-u.\n„Sada su u planu neki humanitarni mečevi. Pokušaćemo da privolimo neke bivše fudbalere da nam se pridruže kako bi što više ljudi dolazilo na mečeve. Poenta je da napravimo fudbalski klub koji neće biti samo takmičarski – kako bi pokrenuli lokalnu zajednicu i pomogli nekom“, naglasio je poznati humanitarac.\nKaže da su bili u pregovorima sa Mesijevom suprugom, da čuveni igrač zaigra za FK Miljakovac. Navodi da aktivnosti Mesijeve idu u sličnom smeru, ali da nažalost, postoji klauzula u ugovoru sa Barseonom koja ga obavezuje da mora da ostane još godinu dana tamo. „Taman da se mi spremimo, oformimo, a i da se on spremi… Jer mi nismo bilo ko, Miljakovac je Miljakovac“, našalio se Simić.\nPriča da su fudbaleri momci iz kraja. I tu postoji uvek neko ko je bio baš talentovan, ali je ili zbog škole, fakulteta, izlazaka, žena otišao na drugu stranu, kaže Simić. „Mi želimo da sve te talentovane ljude vratimo i to će da bude osnova – ljudi iz kraja. Poenta je da se vikendom tu na dva sata okupi lokalna zajednica. Pridodavaćemo i neke javne ličnosti, fudbalere… Ovo će da bude jedna stvar koja će baciti potpuno drugi pogled na fudbal i na to kako bi mogao i trebalo da se koristi, a ne kako je danas – anatemisan, zbog nekih drugih, loših stvari. Vratićemo ga tamo gde treba da bude – sport, ljubav, poštovanje i neka dobra priča“.\nPublike za sada, zbog epidemiološke situacije, nema, podseća gost N1. „Pokušaćemo da pravimo lajv strimove naših mečeva koji će narednih nekoliko meseci biti samo humanitarni, a pošto nećemo moći da sakupljamo sredstva od publike, svaki učesnik-fudbaler moraće da uplati određenu kotizaciju, pa ćemo tako da doniramo u humanitarne svrhe. Radićemo i lajv strimove, tu će moći da se šalju SMS-poruke… Moraćemo da se dovijamo nekako, ali se nadamo da će ovo (epidemija) proći“.\nKaže da ima mnogo izazova za one koji se bave humanitarnim radom u Srbiji, ali da zaboravlja sve probleme koji se javljaju, a da se fokusira samo na ono pozitivno – da se nekome pomogne ili da mu se kvalitet života poboljša.\nPodsetimo, ovaj momak postao je poznat po tome što je dao na aukciju dresove slabnih fudbalera koje je skupljao u kolekciju, kako bi prikupio sredstva za lečenje male Nađe. I tako je nastala fondacija „Zajedno za život“, koja je sprovodila kasnije brojne humanitarne akcije.\nSimić kaže da je to bio momenat kad su ljudi shvatili kakva može da bude moć pojedinca koji pokaže inicijativu za tako nešto – ako jedan klinac s Miljakovca može da uradi to, može svako, pa su onda krenule i druge slične akcije, što mu je, ističe, jako drago.\nFudbalhumanitarna akcijaHumanitarna pomoćjovan simićmiljakovacNURDOR


Fakultet za međunarodnu ekonomiju upisuje studente na studijski program četvorogodišnjih osnovnih akademskih studija:\nUpis na prvu godinu osnovnih akademskih studija je BESPLATAN.\nStudijski program Međunarodna ekonomija i finansije nastao je objedinjavanjem sa programom Geoekonomske i regionalne studije koji se uspešno izvodio više od deset godina. Program je koncipiran na iskustvima renomiranih univerziteta u svetu. Međunarodna kompatibilnost i prepoznatljivost ovog programa obezbeđena je, pored ostalog, i time što se velika većina predmeta izučava iz prevoda referentnih svetskih udžbenika. Program se nudi pre svega studentima koji žele da steknu analitička i poslovna znanja iz međunarodne ekonomije, finansija i bankarstva. Pored engleskog jezika, još jedan svetski jezik obavezno se uči tokom studija. Po okončanju fakulteta, studenti će biti kvalifikovani da rade u organizacijama, bankama i preduzećima u kojima se zahteva visok nivo analitičkih i praktičnih znanja.\nStudije traju četiri godine, a po njihovom završetku studenti prema Zakonu o visokom obrazovanju stiču stručni naziv diplomirani ekonomista. Fakultet pruža mogućnost nastavka studija na master programima u zemlji i inostranstvu.\nRektorat Megatrend unuverziteta


Podela stvari prikupljenih u akciji\nOBOGATIMO TUĐI ŽIVOT, A NE SVOJ TAVAN\nViše od 650 prikupljenih odevnih predmeta – odeće i obuće, podeljeno je u akciji „Obogatimo tudji život,a ne svoj tavan“ koju je sprovela Kancelarija za mlade u Svrljigu.\nNakon prvobitno prikupljenih 500 komada starih stvari, u akciji „Obogatimo tudji život,a ne svoj tavan“, sprovedenoj u organizaciji Kancelarije za mlade, a pod pokroviteljstvom Opštine Svrljig, došlo je do naknadnog odaziva stanovništa, te je ukupan broj prikupljenih stvari izmedju 600 i 650 komada. Najviše je odevnih komada, ali ima i obuće, igračaka, kozmetike itd.\nPosebna zahvalnost duguje se Petković Bori, vlasniku modne kuće „Kassker“ koji je donirao stvari iz proizvodnje i na taj način podržao akciju, ali i svim ostalim sugrađanima koji su oplemenili ovu akciju i pokazali svoju humanost, kaže Opštinski većnik Iva Antić, jedan od koordinatora akcije.\nPoštujući sugestije Centra za socijalni rad koji su korisnici najugroženiji, obiđene su tri porodice (sa po 4 ili 5 deteta), kojima je uručen deo prikupljenih stvari. Ostatak stvari biće podeljen u narednom periodu kada Centar za socijalni rad sastavi listu prioriteta.\nIako je sprovedena prvi put, akcija je naišla na veliko interesovanje među sugrađanima, te se nastoji da to postane praksa, odnosno da se prikupljanje starih stvari vrši makar jednom godišnje.\nPrevPrethodnaSastanak direktora i predsednika Opštine\nSledećaObjekat sklon padu!Next


Šest znakova da vam je telefon hakovan - oradio.rs\nMobilni telefoni su nam postali produžena ruka. Mnogi važni podaci se nalaze u ovim uređajima, pa zato ne bi valjalo da im je bezbezdnost ugrožena. Ovo je šest najčešćih znakova koji se pojavljuju kada vam neko hakuje telefon.\nNe postoji nijedan razlog da se vaš telefon sam isključuje i uključuje, ukoliko je sve u redu. Dakle, primetite da se restartuje sam od sebe, to može biti znak da vam je telefon ili "zaražen" nekim virusom, ili da je hakovan.\nNemogućnost isključivanja telefona je još jedan znak da je telefon možda hakovan. Umesto da se isključi kada odaberete tu opciju, često će otvarati različite aplikacije, osvetljenje će se samo od sebe menjati i slično.\nKada pogledate nedavne pozive, da li prepoznajete sve brojeve telefona? Ukoliko to nije slučaj, onda bi trebalo da obratite pažnju i preduzmete mere kako biste bili sigurni da vam je telefon bezbedan. Isto važi i za dobijanje poziva od nepoznatih brojeva iz inostranstva.\nVerovatno sami znate koliko GB imate u svom paketu ako se postpaid korisnik, odnosno, koliko interneta ste kupili ukoliko ste prepaid. Ipak, nije loše da povremeno proveravate potrošnju mobilnih podataka u aplikaciji svog operatera. Ako primetite neregularnosti - ovo može biti znak da ste hakovani.


Ukoliko se ne izmeni odluka osiguravajućih kuća da gazdama tehničkih pregleda za svaku polisu obaveznog osiguranja, koju naplate prilikom registracije vozila, daju proviziju od pet odsto, vlasnici kola bi vrlo brzo umesto plaćanja "sve na jednom mestu" morali da idu na šaltere osiguravača.\n- Razmišljam da otkažem saradnju osiguravajućim kućama sa kojima dugi niz godina poslujem - kaže za "Novosti" jedan od vlasnika linije tehničkog pregleda u Beogradu. - Jednostavno, sa pet odsto provizije ne isplati mi se da u mojim prostorijama izdajem polise, pišu "Večernje novosti".\nTo praktično znači da bi vlasnici vozila prvo išli na tehnički pregled, a zatim do najbliže "ispostave" neke od osiguravajućih kuća da plate polisu obaveznog osiguranja. Automatski bi to značilo da bi i po registracione nalepnice morali u MUP jer tehnički pregledi više ne bi mogli da nude "kompletnu uslugu".\nDa ovaj stav nije usamljen, potvrđuje i predsednik Upravnog odbora Nacionalne asocijacije tehničkih pregleda (NATEP) Vladimir Marinković.\nTehnički pregledi vozila su ionako preskupi\nBudući brucoši već se uveliko spremaju za predstojeće prijemne ispite kako bi upisali željene fakultete. Fakulteti održavaju dane otvorenih vrata. Nadležni opominju da treba upisivati samo akreditovane programe.


Cilj stečaja jeste najpovoljnije kolektivno namirenje stečajnih poverilaca ostvarivanjem najveće moguće vrednosti stečajnog dužnika, odnosno njegove imovine (Član 2. Zakona o stečaju). U stvarnosti, stečaj se koristi za nastavak pljačke “drugim sredstvima”. On se najčešće ne pokreće zbog zakonom predviđenih razloga (nemogućnost dužnika da izmiruje obaveze), već vlasnici namerno guraju svoja preduzeća u stečaj. Privatni vlasnici to uglavnom čine u situaciji kada za suvlasnike imaju male akcionare, a sa sindikatima imaju kolektivni ugovor zaključen pre privatizacije. Da bi se oslobodili malih akcionara i sindikata, suspendovali kolektivni ugovor, otpustili radnike, a zatim ponovo zaposlili samo one koji su im podobni, većinski vlasnici zadužuju privatizovana preduzeća kod svojih povezanih firmi i, guraju ih u stečaj i zatim ih preko dugova preuzimaju kao jedini vlasnici. Ovaj prevarni mehanizam je poznat javnosti i državnim institucijama još od stečaja Šinvoza 2008. godine, međutim do današnjeg dana ni jedna Vlada nije predložila izmene zakona kojima bi se prevare onemogućile. Štaviše, i država kao vlasnik često namerno gura preduzeća u stečaj, kako bi izbegla da ih privatizuje u postupcima koji garantuju kakvu-takvu transparentnost i zaštitu radnika i malih akcionara (aukcija, tender, ponuda za preuzimanje…).\nIako ni jedan od poverilaca, osim radnika, nema interes da preduzeće koje je otišlo u stečaj nastavi sa radom i da sačuva radna mesta, radnici su najčešće marginalizovani ili izbačeni iz procesa upravljanja u stečaju. Zbog toga radnici nemaju mogućnost da kroz Zakon o stečaju utiču da stečaj zastane u situaciji kada postoje opravdane sumnje da je stečaj izazvan namerno na neki od opisanih načina. Stečajne sudije običano ne žele da zastanu u stečajnim postupcima pod izgovorm načela hitnosti Zakona o stečaju (Član 8.).\nRadnici u ovakvim okolnostima nemaju nikakve šanse da ostvare svoj interes i sačuvaju preduzeća u čijem su uništavanju u manjoj ili većoj meri učestvovali praktično svi drugi poverioci i ostali subjekti u stečaju.\nPojedinačne radničke grupe su godinama pre stečaja pokušavale da sačuvaju svoja radna mesta kroz institucionalni okvir, pokretanjem svih zakonskih sredstava: tužbi, krivičnih prijava, podnesaka, žalbi i dr:\n„Jugoremedija“: tužba protiv države za odštetu od 111 miliona evra zbog nezakonitog postupanja državnih organa u privatizaciji;\n„Srbolek“: krivična prijave protiv vlasnika za zloupotrebu službenog položaja;\n„Trudbenik“: krivična prijava protiv Ministarstva ekonomije i regionalnog razvoja, Agencije za privatizaciju, zakonskih zastupnika „Monterra“ i „Trudbenika“ za nesavesno poslovanje u privredi i namerno izazivanje stečaja;\n„Rekord“: tužba Javnom tužiocu za nezakonito oduzimanje zemljišta i poništaj Ugovora o spornom zemljištu i drugi.\nOkončanje tih postupaka bi moglo da prekine stečaj i omogući ponovno pokretanje proizvodnje, ali zbog hitnosti postupka stečaja i sporosti sudova i tužilaštva, stečajna uprava svojim postupanjem ide na ruku onim poveriocima koji su saučestvovali u pokretanju stečaja.\nStečajne sudije i stečajni upravnici se u praksi stavljaju u poziciju naredbodavca, iako po Zakonu o stečaju naredbodavnu funkciju vrši Odbor poverioca, a stečajni sudija i stečajni upravnik imaju samo izvršnu funkciju. Međutim, Odbor poverilaca nema kapacitete da zaista rukovodi stečajem, već je stavljen pred svršen čin da “odluči” o pitanjima o kojima je stečajni upravnik već stvarno odlučio. Tako stečaj često postaje cilj sam sebi, jer se vodi prema interesima onih koji od stečajnog postupka žive, koji primaju plate i bonuse iz stečajne mase i odgovara im da postupak traje što duže. Ukoliko među poveriocima nema banaka i drugih subjekata čije interese država zasiat štiti, odnosno ukoliko su među poveriocima pretežno radnici, često se dešava da se stečaj ne vodi čak ni radi “namirenja interesa poverilaca” i ispod svakog kriterijuma “hitnosti”, a sav novac od prodaje stečajne mase na kraju završi u džepovima stečajnih upravnika za “troškove stečaja”.\nPostojećim zakonom o stečaju uskraćena su prava koja garantuju Ustav i konvencije o ljudskim pravima koje je naša zemlja potpisala, pri čemu ne mislimo samo na konvencije o socio-ekonomskim ljudskim pravima, koje garantuju pravo na rad i zaradu, već i konvencije o građanskim pravima, koje štite pravo na mirno uživanje imovine, i to svake imovine, bez razlike da li je ona privatna, ili društvena.\nPre svega, zakon o stečaju mora da uvaži faktičko stanje: da se pod izgovorom stečaja i obeštećenja poverilaca ustvari sprovodi/nastavlja privatizacija!\nZato zahtevamo da se cilj Zakona o stečaju promeni i uskladi sa faktičkim stanjem. Cilj stečaja mora biti da se preduzeća oporave, izađu iz stečaja i stave u funkciju ekonomskog razvoja društva; u Zakonu se moraju promeniti sve odredbe o odnosima među organima koji sprovode postupak stečaja, na način da se radnicima omogući da kroz reorganizaciju ponovo pokrenu proizvodnju i da u tom postupku imaju stvarnu vlast, i sve druge organe stečaja na raspolaganju za izvršenje stručnih i tehničkih poslova.


RTCG - Radio Televizija Crne Gore - Nacionalni javni servis :: Politika :: Proces proširenja posmatrati kao geopolitičko pitanje / print=true\nPAHOR 17. 04. 2019. 12:33 >> 12:33 0\nProces proširenja posmatrati kao geopolitičko pitanje\nPredsjednik Slovenije Borut Pahor rekao je da će učiniti sve da se u procesu Brdo-Brioni donese deklaracija kojom će se apelovati na Evropsku uniju i Evropsku komisiju da proces proširenja Zapadnog Balkana posmatraju kao geopolitičko pitanje koje bi donijelo sigurnost u ovom dijelu Evrope.\nPahor je na 10. Sarajevo biznis forumu izrazio bojazan da bi odlaganje procesa proširenja ugrozilo cijeli proces evropskih integracija i sigurnost.\n"Na zemaljama Zapadnog Balkana je da ubrzaju proces reformi. Vlade Srbije, BiH, Albanije, Makedonije, Kosova, Crne Gore to treba da urade, da ne čekaju EU. Ali, istovremeno istinski želim da Unija bude u stanju da postigne konsenzus po pitanju procesa proširenja", rekao je Pahor.\nOn smatra da će u suprotnom "izroniti stare nacionalističke sile" koje će, kako kaže, pokušati da mijenjaju granice po etničkim principima, što će ugroziti sigurnost cijele Evrope.\n"Na vladama u regionu je da odrade svoj posao i to brzo, a na Briselu je da shvati da proces proširenja treba da se ubrza. Moja zemlja će biti prijatelj regiona", naveo je Pahor, prenose agencije.\nOn je istakao da je bezbjedna i uspješna budućnost Zapadnog Balkana povezana sa pristupanjem EU i veruje da Unija treba da se ponaša na takav način.\nPrema njegovim riječima, politika proširenja u narednih nekoliko godina treba da bude fleksibilnija, više politička, a manje tehnička.\nOn ocjenjuje da ne postoji konsenzus u vezi sa tim, ali ističe da bi trebalo da postoji.\n"Kada nova Komisija bude formirana nakon izbora jedno od najvažnijih pitanje koje će biti na stolu biće brzina procesa proširenja. Ne kažem da ne treba da se ispune standardi i da ne treba da poštujemo proceš, ali je sada vrijeme za EK da Zapadni Balkan gleda kao geopolitičko pitanje", ocenio je Pahor.\nOn je precizirao da se njegova izjava odnosi na zemlje Zapadnog Balkana, kao i da ne govori u ime EU već kao predsjednik jedne od država članica.\nPahor posjetio Narodni muzej Crne Gore\nDobri odnosi ojačani partnerstvom u NATO\n30. 05. 2019. 2\nParlament da bude kohezioni faktor


Delta Real Estate: Sava centar u novom sjaju!\nSava centar najznačajniji je kongresni centar u regionu, a danas veliko gradilište na kom su angažovane stotine radnika i mašina. Put do novog sjaja jednog od najznačajnijih objekata u ovom delu Evrope započela je kompanija Delta Real Estate koja u ovaj projekat planira da uloži više od 60 miliona evra.\nZvaničan početak sveobuhvatne rekonstrukcije Sava centra obeležen je u decembru 2021. godine, a tom prilikom široj javnosti predstavljen je budući izgled ovog objekta. Idejno rešenje rekonstrukcije podrazumeva, pre svega, da objekat koji je simbol veličine i snage društva u kojem je nastao, vrati staru reputaciju. Sanacija fasade objekta biće izvršena prema originalnom projektu glavnog arhitekte Stojana Maksimovića, a spoljašnja forma kosih staklenih površina nastavljaće da definiše unutrašnje linije i mase, tako da enterijer i eksterijer ostanu skladna celina. Značajno veći broj konferencijskih sala, savremena audio i vizuelna tehnika, otvaranje zimske bašte, ali i veći kapacitet Velike dvorane samo su neke od odlika novog Sava centra. Projektom je predviđena jasna podela objekta na kongresno-kulturnu i poslovno-komercijalnu zonu.\nOsim očuvanja i modernizacije objekta, veliki akcenat biće na povećanju energetske efikasnosti i uštedi elektične energije, koji su ranijih godina bili jedni od najvećih problema Sava centra\nOsim očuvanja i modernizacije objekta, veliki akcenat biće na povećanju energetske efikasnosti i uštedi elektične energije, koji su ranijih godina bili jedni od najvećih problema Sava centra. Razmatra se uvođenje solarnih panela na krovu objekta, a gotovo izvesno je da će ozelenjavanje objekta i staklene fasadne površine sa visokim koeficijentom propustljivosti omogućiti da Sava centar postane pravi primer zeleno-održivih standarda nakon rekonstrukcije.\nBeograd je 2015. godine izabran za jednu od 5 najbrže rastućih destinacija kada je u pitanju kongresni turizam, a još tada se ukazala potreba za modernim kongresnim centrom koji će biti pokretač ove grane industrije naše zemlje, ali i regiona. Vizija Sava centra oduvek je bila da bude mesto okupljanja eksperata, predstavnika naučnih zajednica, kulture, medija, kao i svih ljudi iz privrede. Svi oni će nakon rekonstrukcije u ovom objektu razmenjivati znanja, donositi važne odluke i stvarati nove ideje koje će unaprediti svet u kojem živimo i poslujemo.


Republika Srpska: Od Klašnice do Mahovljana za 60 dana... ali od kada\nIako je proteklo već šest godina od izbora izvođača radova za prvu dionicu autoputa Banja Luka - Gradiška, od Klašnica do Mahovljana u dužini od 5 kilometara i 700 metara, taj dio saobraćajnice još nije završen. Prema tvrdnjama nadležnih to će se desiti 60 dana od okončanja i posljednje sudske parnice o izuzimanju privatnog zemljišta uz autoput. Međutim, kada će to biti niko ne može sa sigurnošću reći, baš kao ni to koliko će iznositi konačna cijena koštanja jednog kilometra autoputa.\n„Ako pogledate predračun i troškove gradnje podijelite sa dužinom…. startovali smo sa cijenom negdje od 7 i po miliona… Sada je došlo do cijene od 22 miliona, po našoj računici, a evo čuli ste čak i 23 miliona po kilometru…“ – kaže Boško Čeko, glavni revizor javnog sektora Republike Srpske.\nMeđutim, u Ministarstvu saobraćaja i veza Republike Srpske smatraju da povećanje osnovnog ugovora za gradnju te dionice autoputa od čak 153 odsto i sadašnja cijena od gotovo 23 miliona konvertibilnih maraka po kilometru izgrađenog autoputa i nije pretjerana. Nedeljko Čubrilović, entitetski ministar saobraćaja i veza, poređenja radi iznosi ove podatke:\n„Jedan od najskupljih puteva na prostoru bivše Jugoslavije je put od Ljubljanje do Maribora čija je cijena po kilometru oko 25 miliona eura, a građen je prije 4, 5 godina. Dakle, i vremensku distancu treba uzeti u obzir. Što se tiče autoputa Zabreb – Brace… to je takođe oko 20 miliona eura."\nZakonodavci dodaju da nije realno procjenjivati vrijednost izgrađenog kilometra auto puta na samo jednoj dionici, već da je to moguće tek kada se ova saobraćajnica u potpunosti završi.\n„Svi autoputevi se kao projekti gledaju u cjelini. Neka trasa košta skuplje, neka manje… Ovo su za sada visoke cifre, ali očito je da se još 1999. godine, pa potom pogotovo 2002. i 2004. godine ušlo vrlo nespremno i vrlo neorganizovano u posao izgradnje autoputa, da nije napravljena kompletna projektna dokumentacija, da nije usvojeno niz pratećih akata, da nisu završeni imovinsko-pravni poslovi… i onda je sve to poslije pričinjavalo probleme“ – ističe Igor Radojičić, predsjednik Narodne Skupštine Republike Srpske.\nPoslanici vladajućeg SNSD-a u Narodnoj skupštini visoku cijenu koštanja opravdavaju i činjenicom da je dionica od Klašnica do Mahovljana i najteža dionica auto-puta Banja Luka - Gradiška.\n„To je otvoreni put… dva prema jedan… i sedam mostova….“ – podsjetio je Uroš Gostić, poslanik te stranke.\nMeđutim, predstavnici opozicije smatraju da je za brojne probleme u izgradnji ovog autoputa najviše odgovorna vlada Repubike Srpske.\n„ Kada je u pitanju javno preduzeće „Putevi“… krivicu ne snose direktno oni. Vlada Republike Srpske je nalogodavac i u "Putevima" su praktično nijemo izvršavali ono što od njih zahtijeva vlada Republike Srpske svojim zaključcima, odnosno resorno ministarstvo“ – smatra Vukota Govedarica, poslanik SDS-a.\nBilo kako bilo, Narodna skupština je nedavno podržala izvještaj Glavne službe za reviziju o izgradnji dionice auto puta Klašnice-Mahovljani, ali niko još sa sigurnošću ne može reći kada će ta trasa biti završena, baš kao i ostale dvije, znatno duže dionice autoputa od Banjaluke do Gradiške. Na tim dionicama prvi radovi počeli su tek ove godine, iako je rok za završetak četrdesetak kilometara autoputa prvobitno bio kraj 2009.godine.


Bufon zaboravio na Inter i 2010. godinu - Sportske.net\nBufon zaboravio na Inter i 2010. godinu\nGolman Juventusa govorio je o Seriji A, Ligi šampiona, kao i o šansama Italije na predstojećem Evropskom prvenstvu.\nJuventus vraća svog igrača iz Sasuola?Evra veran 'staroj dami'Ovo niko nije očekivao - Čelsi dovodi napadača Juvea!Najveći italijanski derbi za tinejdžera iz BokeNišta od Juvea, Maskerano ostaje!\nNavijači Intera neće biti preterano srećni sa izjavom koju je Điđi Bufon dao za list "Times of India".\nJuventusov golman je komentarisao trenutno stanje u Seriji A, a osvrnuo se i na predstojeće EP u Francuskoj i na šanse koje ima reprezentacija Italije.\n"Ne, uopšte nisam zadovoljan. Izgubili smo mesto u Ligi Šampiona. Italijanski klubovi ne osvajaju LŠ", izjavio je veteran kada je upitan da li je zadovoljan statusom Serije A u evropskom fudbalu.\n"Trofej Lige šampiona je poslednji put završio u Italiji 2007. godine, kada je Milan pobedio Liverpul. Mi nismo uspeli prošle godine", dodao je on, pozivajući se na poraz od Barselone u prošlogodišnjem finalu.\nLegendarni golman je izgleda bio malo pometen, jer je zaboravio na Inter koji je 2010. godine sa Murinjom na čelu osvojio ne samo Ligu šampiona, već i Seriju A i Kup Italije.\n"Ipak, takve stvari se dešavaju. To je ciklus, a mi ćemo se jednog dana opet naći na vrhu. Kao nacija se nalazimo u velikoj finansijskoj krizi. To je definitivno jedan od razloga. Ipak, ja ne gubim nadu. Italijanski klubovi će uskoro opet biti u vrhu evropskih takmičenja."\nBufon i njegovi saigrači iz reprezentacije se pripremaju za uvodni meč Evropskog prvenstva protiv Belgije u ponedeljak.\nĐiđi se 2006. godine sa reprezentacijom u Nemačkoj popeo na krov sveta, ali smatra da ove godine ne spadaju u favorite.\n"Da budem iskren, u ovom trenutku nismo favoriti za osvajanje turnira. Nemačka je svetski šampion, a tim im je skoro identičan kao pre dve godine u Brazilu. Španija će pokušati da napravi het-trik na evropskim prvenstvima.\nBelgija je trenutno prva na evropskoj FIFA rang listi i imaju sjajan sastav. Francuska će biti domaćin. Mi dolazimo možda nakon te 4 ekipe. Ali Italija je uvek ozbiljna kada su velika takmičenja u pitanju."\nItalija će se u Francuskoj takmičiti u grupi E sa selekcijama Belgije, Irske i Švedske.


U svojim obraćanjima su naglasili koliko je značajno da izbjeglice konačno dobiju krov nad glavom i budu trajno zbinuti\nRadi se o zgradi sa 20 stambenih jedinica namijenjenih za smještaj socijalno ugroženih porodica, izbjeglica i raseljenih lica, po principu socijalnog neprofitnog stanovanja. Napravljena u okviru Regionalnog stambenog programa – RSP, koji se u Bosni i Hercegovini provodi putem Državnog projekta stambenog zbrinjavanja.\nU BiH vrijednost ovog programa je 75 miliona eura, a najveći donator programa je Evropska unija, te vlada Sjedinjenih Američkih Država, kao i vlade Italije, Njemačke, Norveške, Švajcarske, Danske, Turske itd. Partneri koji podržavaju ovaj program su Visoki komesarijat Ujedinjenih naroda za izbjeglice (UNHCR), Organizacija za sigurnost i saradnju u Evropi (OSCE) i Razvojna banka Vijeća Evrope (CEB).\nSvečanosti na kojoj su dodjeljeni ključevi prisustvovali su, među ostalim, ministar za ljudska prava i izbjeglice BiH Miloš Lučić, šef Delegacije Evropske unije u BiH Johhann Sattler, ministar za raseljene osobe i izbjeglice FBiH Edin Ramić, predsjedavajući Predstavničkog doma Paramenta FBiH Mirsad Zaimović, načelnik Kaknja Aldin Šljivo, predstavnici OSCE-a i drugi.


Samo 13 od 250 poslanika podržalo inicijativu za zaštitu voda u Ustavu Srbije | Alternativna medicina\nZelena stranka je najavila da će uskoro krenuti u kampanju prikupljanja 150.000 potpisa građana kako bi inicijativa na taj način došla na dnevni red Narodne skupštine.\nOva stranka je nedavno predstavila plan u pet tačaka za “nekontrolisanu najezdu malih hidroelektrana (MHE)”, s tim da je ključna tačka plana zaštita pijaćih voda Ustavom, a dok se to ne desi, uvođenje moratorijuma na izgradnju MHE. Inicijativa za zaštitu voda pokrenuta je u Narodnoj skupštini pre dve nedelje.\nVlast i opozicija složni su u jednom – nisu zainteresovani da pijaća voda bude zaštićena Ustavom, saopštila je Zelena stranka.\nInicijativu je podneo Goran Čabradi, poslanik i predsednik Zelene stranke, a nije je potpisao nijedan poslanik Demokratske stranke, Narodne stranke, Dveri, Lige socijaldemokrata Vojvodine, Srpske napredne stranke, Socijalističke partije Srbije, Srpske radikalne stranke, Pokreta za spas Srbije, Saveza vojvođanskih Mađara, Socijaldemokratske partije, Kluba samostalnih poslanika.\nOsim Čabradija, inicijativu su potpisala tri poslanika Partije udruženih penzionera Srbije, šest poslanika Stranke moderne Srbije, i troje samostalnih poslanika, Aleksandra Čabraja, Miladin Ševarlić i Nada Kostić.\n“Činjenica da 237 poslanika ignoriše inicijativu od koje bi benefit imali svi stanovnici Srbije danas, ali i koja bi garantovala normalan život budućim generacijama, ukazuje da političke elite ne interesuje dobrobit građana. Inicijativu nisu potpisali čak ni poslanici koji su se slikali na protestima protiv gradnje MHE”, rekao je Čabradi i zahvalio se poslanicima koji su podržali inicijativu jer su time pokazali da su hrabri i odgovorni.\nU Evropskoj uniji voda kao ljudsko pravo deo je ustava jedino u Sloveniji, dok su inicijative bile neuspešne u Belgiji i Italiji.\n← „Zagađenje nije tamo negde i nekad, ovde je i od toga se umire“ Sve o algama →


Politika privatnosti | Carvel - Online prodavnica\nMi cenimo vašu privatnost, zato o vašim podacima izuzetno pažljivo brinemo.\nSve posredovane informacije su sigurne, nećemo ih ni pod kojim uslovima ustupati trećem licu, što vam osigurava potpuno sigurno i bezbedno poslovanje i saradnju sa nama.\nDa bismo uspešno obradili vašu porudžbinu potrebni su nam vaše ime i prezime, adresa, e-mail i telefon. Uz pomoć tih podataka bićemo u mogućnosti da vam isporučimo željenu robu, kao i da vas obavestimo o trenutnom statusu porudžbine.\nObavezujemo se da ćemo vaše lične podatke koristiti isključivo u svrhe tehničke administracije web sajta, kako bi vam dali pristup posebnim informacijama ili za komunikaciju sa vama. Obavezujemo se da nećemo prodati podatke koje posedujemo trećim licima, niti na tržištu. Zaposleni u našoj Internet prodavnici su obavezni da poštuju poverljivost vaših podataka.\nNaša Internet prodavnica koristi „cookies“ da vam pomogne da prilagodite korišćenje interneta vašim potrebama.\nKorišćenje naših servisa podrazumeva saglasnost korisnika sa navedenim uslovima korišćenja. Obavezujemo se da ćemo se pridržavati svega navedenog, a sve promene uslova postaju važeće tek nakon objavljivanja na ovoj strani i slanja e-mail obaveštenja svim registrovanim korisnicima.


Fenomen: Srpske modne blogerke - WANNABE MAGAZINE\nFenomen: Srpske modne blogerke\nFenomen modnih blogova prepoznali su magazini, konzumenti, kritičari i modne blogerke. Internet je omogućio devojkama koje vole i poznaju modu da o njoj pišu, promovišu trendove koji im se dopadaju, predstavljaju lični stil kroz fotografije i predloge sezonskog, dnevnog, poslovnog, svečanog autfita – za svaku priliku.\nSkeptici su već prestali da se pitaju šta u stvari ove devojke rade i šta to uopšte znači biti modna blogerka, dok su kritičari počeli da se pitaju šta je ono što određuje popularnost modnog bloga. Blogerke i modni magazini su međutim, prepoznali ekspanziju širenja modnog horizonta i povezli se na ovom uspinjućem talasu.\nJoš jednom, Internet je pokazao svoju medijsku moć i sposobnost da dopre tamo gde su drugi mediji zatvoreni i ograničeni. Vodeći fashion i lifestyle magazini u poziciji su da favorizuju svoje omiljene blogerke, promovišući njihov rad i nazivajući ih najboljima u Srbiji. Dok se magazin “Elle” odlučio da za kolumnistkinju angažuje modnu blogerku Vanju Milićević, uredništvo modnog magazina “Harper’s Bazaar” u svom poslednjem broju odvojilo je čak četiri strane na kojima modne savete daju četiri modne blogerke: Miljana Zečević, Jovana Radojičić, Zorana Jovanović, Jovana Petković. Portal “24 sata” je za najbolju proglasio Branislavu Antović, a hrvatski portal “Buro 24/7” u top 5 srpskih blogerki svrstao je: Miju Knežević, Jelenu Karakaš, Jovanu Radojičić, Milicu Obradović i Vanju Milićević.


Zavod plaća zapošljavanje u državnim institucijama i SNSD-ovim opštinama\tIstaknuto\nPetak, 13 Juli 2018 17:30\nIako vlast Republike Srpske priznaje da postoji višak radnika u javnom sektoru to ih nije omelo da odobre sufinasiranje zapošljavanja stotina pripravnika u ''Elektroprivredu RS'', više republičkih i lokalnih institucija i ustanova, te po gradskim i opštinskim upravama, od kojih je u skoro svim na vlasti SNSD, saznaje CAPITAL.\nUpravni odbor Zavoda za zapošljavanje RS odobrio je na sjednici u utorak novac za Program podrške zapošljavanju mladih sa visokom stručnom spremom (VSS) u statusu pripravnika u 2018. godini. Riječ je o sufinansiranju obavljanja pripravničkog staža za 767 lica sa VSS, a koji su na evidenciji nezaposlenih i bez radnog iskustva.\nGomilanje radnika u ''Elektroprivredu RS''\nSamo ''Elektroprivredi Republike Srpske'' i njenim zavisnim preduzećima odobreno je sufinasiranje od ukupno 156.000 KM za zapošljavanje 26 pripravnika. Najviše će ih biti zaposleno u ''Elektro-Bijeljini'', i to 10 pripravnika, za koje je dato 60.000 KM.\nMatično preduzeće u Trebinju zaposliće pet radnika i dobiti 30.000 KM. Planirano je i da po tri pripravnika budu zaposlena u Istraživačko razvojnom centru elektroenergetike u Istočnom Sarajevu, u ''Hidroelektranama na Drini'' i u ''Hidroelektranama na Vrbasu''. Pojedinačno će ova tri poslodavca dobiti po 18.000 KM.\n''Elektrokrajini'' će sa 12.000 KM biti sufinansirano zapošljavanje dva pripravnika. ''Elektroprivreda'' je na kraju 2016. godine imala čak 9.100 zaposlenih, a većina zavisnih preduzeća ERS i tokom prošle godine je nastavilo da povećava broj radnika.\nPored gomilanja radnika u ''Elektroprivredu RS'', pripravnici se, par mjeseci pred opšte izbore, zapošljavaju i u republičke institucije, ustanove i preduzeća, iako se godinama unazad govori kako je neophodno smanjiti broj zaposlenih u javnom sektoru.\nZanimljivo je da Zavod za zapošljavanje sam sebi odobrava sufinasiranje zapošljavanja čak 25 pripravnika, za koje će uzeti 150.000 KM. Fond PIO dobiće 78.000 KM za zapošljavanje 13 pripravnika, dok će Srpska novinska agencija -SRNA zaposliti šest radnika i dobiti za to 36.000 KM.\nZapošljavaće se pripravnici i na oba univerziteta, i to po pet njih u Banjaluci i Istočnom Sarajevu, za šta će ukupno dobiti 60.000 KM. U Olimpijskom centru Jahorina biće zaposleno šest radnika, a sufinasiranje iznosi 30.000 KM.\nPosljednja izmjena Petak, 13 Juli 2018 16:53\nViše iz kategorije: « U Srpskoj gorivo ponovo skuplje za tri do pet feninga Na putevima Srpske uskoro novi ''dual'' radar, presretači i stacionirani radari »


"Očekujemo otvaranje novih pogona u septembru, polaganje kamena temeljca za neke nove pogone, to je velika stvar", rekla je Brnabić za TV Prva.\nU ovom trenutku, kako je rekla, razmiišlja o četiri prioriteta kako bi se život nastavio dalje. Prvi je nastava i škola, a drugi je privreda.\n"Ja sam predložila ta takozvana masovna testiranja velikih sistema kao što je Jura, Leoni... Proveravamo gde možemo da radimo masovno testiranje u okviru većih sistema da bi se privreda oporavila".\nTreća stvar o kojoj se razmišlja je kultura - "želimo da kulturna sezona krene što je pre moguće, ali gledamo kako da bude bezbedno".\n"Bioskope treba da otvorimo, gledamo kako da bude najbezbednije", rekla je Brnabićeva.\nOna je rekla da su i umetnici "apsolutni prioritet", a da su samostalni umetnici i oni koji rade na ugovor najviše pogođeni, dok oni koji su zaposleni za stalno, na primer u pozorištu, "oni primaju platu".\nOna je podsetila da je već krenula prva tranša za 60 odsto minimalca za mikro, mala, srednja preduzeća. "Videćemo da li je potrebna dodatna sektorska podrška, za ugostiteljstvo, turizam", navela je ona.\nTurizam u Srbiji, kako je navela, "dosta dobro stoji" jer su ljudi ostali u Srbiji, te je u hotelima u Srbiji dobra situacija.\n"Nama je osetljivo u velikim gradovima, u hotelima koji su otvoreni, pre svega u Beogradu, Novom Sadu", rekla je ona.